İstehlak bazarında bahalaşma: Davamlı olacaq?\nƏrzaq qiymətlərində inflyasiya 17 faizi keçib. Bu ilin yanvar-noyabr aylarında Azərbaycanda istehlak məhsulları və xidmətlərin qiymətləri 2016-cı ilin müvafiq dövrünə nisbətən 13,4 faiz, o cümlədən, ərzaq məhsullarının qiymətləri 17,1 faiz, qeyri-ərzaq mallarının qiymətləri 12,1 faiz, əhaliyə göstərilən ödənişli xidmətlərin qiymətləri 9,6 faiz artıb. Dövlət Statistika Komitəsi xəbər verir ki, noyabr ayında oktyabra nisbətən istehlak məhsulları və xidmətlər 0,2faiz, o cümlədən, ərzaq və qeyri-ərzaq məhsulları 0,3 faiz bahalaşıb, əhaliyə göstərilən ödənişli xidmətlərinin qiymətləri isə sabit qalıb.\nAy ərzində qeyri-ərzaq mallarından parçaların, geyim və ayaqqabıların, inşaat materiallarının, mebel və ev əşyalarının, xalça və digər döşəmə örtüklərinin, soyuducuların, kondisionerlərin, iri alət və avadanlıqların, zərgərlik məmulatlarının bahalaşması, paltaryuyan maşınların, elektrik soba və qaz plitələrinin, mobil telefonların, televizorların, fotoaparatların, noutbuk və planşet tipli kompüterlərin isə ucuzlaşması müşahidə olunub. Digər qeyri-ərzaq mallarının qiymətlərində ciddi dəyişikliklər qeydə alınmayıb.\nİstər istehlak, istərsə də qeyri-istehlak mallarının qiymətlərində dinamik artım müşahidə olunur.Sahibkarlar bunu dolların manata nisbətən dəyər qazanması ilə əlaqələndirir.Maraqlıdır, istehlak məhsullarının qiymət artımı nə vaxta qədər davam edə bilər?\nİqtisadçı-ekspert Akif Nəsirli “Cümhuriyət” qəzetinə bildirib ki, ötən illər ölkədə gedən tendensiya bu il də davam edib:\n“İndiki şəraitə görə bu cür mənfi tendensiyanın davam etməsi təbiidir. Ölkədəki iqtisadi çətinliyin qarşısını almaq üçün yeganə çıxış yolu daxili istehsalın dirçəlməsinin və qeyri-neft sektorunu dəstəkləməkdən keçir.Azərbaycan hökuməti bu istiqamətdə müəyyən addımlar atır.Amma bu tendensiyanın qarşısını almaq üçün bu addımlar kifayət etmir. Bu istiqamətdə sistemli iş getməlidir ki, iqtisadi proseslərdə gedən mənfi meyillərin qarşısı alınsın. Demək olmaz ki, bu istiqamətdə iş getmir, yaxud iş gedir, amma kifayət qədər intensiv deyil. Sistemli olmadığına görə inflyasiya meyilləri, iqtisadiyyatın kiçilməsi, dolların və digər dönərli valyutaların manat üzərində təzyiqinin artması kimi amillər əsas rol oynayır.Hazırda manat üzərində olan təzyiqlər süni vasitələrlə tənzimlənir.Amma digər məsələlərdə süni tənzimləmə metodundan istifadə etmək mümkün deyil.Valyutanın tənzimlənməsi iqtisadiyyatda kosmetik səmərə verir”.\nİqtisadçı qeyd edib ki, köklü dəyişikliklər üçün iqtisadiyyatda islahatlar getməlidir:\n“İslahat olmalıdır ki, ölkə iqtisadiyyatına yatırılan sərmayələr üçün səmərəli mühit yaransın. Bu halda həm daxili sərmayəçilər, həm də xarici investorlar Azərbaycana sərmayə qoymaqda maraqlı olur.Beləliklə, Azərbaycan oliqarxlarının da xaricdəki valyutasını geri qaytarmaq olar.Ümumiyyətlə, ölkə iqtisadiyyatının daxilində iqtisadi mərkəzlər, qaynaqlar yoxdur, bunu yaratmaq lazımdır.Bu qaynaqları idarə etməklə böhrandan çıxmaq, büdcəni artırmaq mümkündür.Hesab edirəm ki, 2018-ci ildə də bu tendensiya davam edəcək.Amma arzulayıram ki, Azərbaycan hökuməti iqtisadi sahədə praqmatik islahatlar həyata keçirsin və yeni ildən bu göstəricilərin əksinə, inkişafın şahidi olaq”.


Leyla Əliyeva Beynəlxalq İnformatika Olimpiadasının açılış mərasimində » Guninfo.az\n05 avq 2019, 18:15\nAZƏRTAC xəbər verir ki, Azərbaycan Respublikası Prezidenti Administrasiyasının humanitar siyasət məsələləri şöbəsinin müdiri Fərəh Əliyeva Azərbaycan Respublikasının Birinci vitse-prezidenti Mehriban Əliyevanın 31-ci Beynəlxalq İnformatika Olimpiadasının iştirakçılarına ünvanladığı təbrik məktubunu oxuyub. Tədbirdə Təhsil naziri, “IOI 2019”un sədri Ceyhun Bayramov ölkəmizdə bu cür nüfuzlu tədbirin təşkilinin əhəmiyyətini qeyd edib. Nazir “IOI 2019”a kimi qət edilən uzun yoldan, görülən işlərdən danışıb. Bildirib ki, bu gün ölkənin təhsil sisteminin başlıca vəzifələrindən biri insan kapitalının inkişafına nail olmaq, eyni zamanda, İKT və virtual tədrisin, kompüter şəbəkə biliklərinin rolunun artırılmasını təmin etməkdir.\nADA Universitetinin rektoru, səfir, “IOI 2019”un fəxri sədri Hafiz Paşayev bildirib ki, olimpiadanın təşkilində əsas məqsədlərdən biri informatika sahəsində qabiliyyətli gəncləri tanıtmaq və kompüter elmlərinin vacibliyini gənclərə çatdırmaqdır. Beynəlxalq İnformatika Olimpiadasının prezidenti, professor Qreq Li “IOI 2019” açılışı bəyannaməsini diqqətə çatdırıb, yarışmanın dəyəri barədə söz açıb.\nHeç vaxt təslim olma - VİDEO 08 may 2019, 10:40\nSON DƏQİQƏ: BOLMARTDA güclü partlayış - Bir nəfərin yandığı hadisədə yaralılar var 01 in 2019, 01:22\nBəylər Eyyubovun DİN-də yüksək vəzifə almış qohumu haqda - İlginc faktlar/ Video 07 may 2017, 11:02\nXətai DYP-nin rəisi Cavanşir Ələkbərov sürücülərdən 500 manatı necə alır - səs yazısı yayıldı 29 noy 2018, 15:09\nErmənistanda benzinlə dolu qatarlarda güclü yanğın başladı - VİDEO 29 iy 2019, 11:47\nÜçüncü dünya müharibəsinin ilk addımları — ABŞ Suriyaya raket zərbəsi endirdi 14 apr 2018, 12:45\nGözdən əlil sahibkar Prezidentə müraciət etdi - VİDEO 05 avq 2019, 17:45\nDanimarka kraliçası sevgililər günü yasa boğuldu — Əri vəfat etdi 14 fev 2018, 11:16\nPrezident Novruz şənliyində iştirak etdi 19 mar 2018, 10:44


ⓘ Qazaxıstanda enerji\nQazaxıstanda enerji - Qazaxıstanda enerji və elektrik enerjisi istehsalı, istehlak və idxalı təsvir edir. Qazaxıstanın enerji siyasəti Qazaxıstanın enerji ilə əlaqəli siyasətini təsvir edir.\nQazaxıstan xalis enerji ixracatçısıdır. Qazaxıstanda neft, qaz, kömür və uran ehtiyatları var. Qazaxıstan Müstəqil Dövlətlər Birliyində MDB lider enerji istehsalçısıdır. Dünyanın ən böyük uran filizi istehsalçısı və ixracatçısı olmaqla yanaşı, əsas neft, qaz və kömür istehsalçısıdır.\nIEA görə 2004-2008-ci illərdə Qazaxıstanda ilkin enerji təchizatı 29% və enerji ixracatı 21% artmışdır.\n2. Mənbələr üzrə enerji\nQazaxıstan bərpa olunan enerji mənbələrindən istifadə yollarını axtarmağa başladı. 2015-ci ilin yanvar ayının sonlarında, 2013 - 2020-ci illər üçün bərpa olunan enerjinin inkişafı ilə bağlı tədbirlər planı qəbul edildi.ref name="azi1"/> 20 iyul 2015-ci il tarixində Qazaxıstan İnvestisiya və İnkişaf naziri, ölkənin enerji qənaət proqramlarını maliyyələşdirmə ilə məşğul olan xüsusi bir fond yaradacağını açıqladı.2016-cı ilin birinci yarısında Qazaxıstan 251.55 meqavat təşkil edən bərpa olunan enerji obyektlərinin quraşdırılmış gücünü əhəmiyyətli dərəcədə artırdı. Bu, 2015-ci ilin eyni dövrü ilə müqayisədə 1.4 dəfə çoxdur.\nQazaxıstanda 30 milyard barel neft ehtiyatı var. 172 neft mədəni ilə Qazaxıstan qlobal neft ehtiyatlarının 3% -nə sahibdir və neft ehtiyatlarına görə dünyanın 15 ölkəsi sırasına daxil olur. Əsas ehtiyatlar Tengizin beş ən böyük dəniz yatağında - 2011-ci ildə gündəlik 565 min barrel xam neft hasil edən ən böyük neft hasilat sahəsidir - hamısı ölkənin qərb hissəsində yerləşən Qaraçağanak, Aktobe, Mangistau və Uzen. Bunlar mövcud sübut edilmiş ehtiyatların yarısını saxlayır. Xəzər dənizindəki Kaşağan və Kurmanagazy dəniz yataqlarının minimum 14 milyon barelə sahib olduğu təxmin edilir. 9 - 11 milyard barel ilə Kaşağan, Orta Şərqdən kənarda ən böyük neft yatağıdır. Onun 2016-cı ildə satışa çıxacağı və zirvəsində gündə 1.5 milyon barel hasilata çatacağı təxmin edilir. Qazaxıstan 2013-cü ildə gündə təqribən 1.64 milyon barel hasilatı olan ən böyük neft istehsalçısıdır. Ölkə tədarükün təxminən 13 faizini daxili istehlak edir və qalanını əsas neft bazarlarına ixrac edir. Mayelərin hasilatını indiki səviyyədən yüksək səviyyəyə qaldırmaq üçün ölkə Tengiz, Qaraçağanaq və Kaşağan yataqlarını inkişaf etdirməli və ixrac gücünü də artırmalıdır.Milli neft-qaz şirkəti olan "KazMunayGaz" KMG 2002-ci ildə dövlətin neft və qaz sənayesində maraqlarını təmsil etmək üçün yaradılmışdır. Neft hasilatının inkişafı, əsasən Hollandiya və ABŞ-ın 2000-ci illərin əvvəllərində həyata keçirdiyi əhəmiyyətli xarici sərmayələr hesabına mümkün olmuşdur. 2010-cu ildə Qazaxıstan hökuməti KMG-nin şirkətin ticari sektora daha yüksək səviyyədə cəlb edilməsi üçün sektoru tənzimləmək məsuliyyətini götürdü. Artıq hökumət bütün yeni layihələrdə və müştərək müəssisələrdə KMG-nin əksər hissəsini özündə saxlayır. İndi KMG Qazaxıstanın təsdiq edilmiş ümumi neft və qaz ehtiyatlarının 20 faizinə nəzarət edir və ümumi neft və qaz kondensatının 27 faizini və qazın 14 faizini istehsal edir.\nWikipedia: Qazaxıstanda enerji


Bill Qeyts pandemiyanın Yaxın Şərq ölkələrinə trilyonlarla dollar zərər vuracağını deyib - AZƏRTAC – Azərbaycan Dövlət İnformasiya Agentliyi\nBill Qeyts pandemiyanın Yaxın Şərq ölkələrinə trilyonlarla dollar zərər vuracağını deyib\nQahirə, 15 sentyabr, AZƏRTAC\nMəşhur milyarder və filantrop Bill Qeyts bildirib ki, COVID-19 pandemiyası Yaxın Şərq ölkələrinin iqtisadiyyatına trilyonlarla dollar zərər vuracaq. O, bunu həmin ölkələrin əsas gəlir mənbəyi olan xam neftin qiymətlərinin aşağı olması, habelə beynəlxalq turizm sektorunun iflic olması ilə əlaqələndirib.\nAZƏRTAC xəbər verir ki, Bill və Melinda Qeyts Fondunun təşkil etdiyi mətbuat konfransında çıxış edən milyarder qeyd edib ki, pandemiyadan ən çox zərər görən məhz Yaxın Şərq regionu olacaq. O əlavə edib ki, Beynəlxalq Valyuta Fondunun (IMF) qlobal iqtisadiyyatla bağlı proqnozu da özünü doğrultmayıb. Belə ki, IMF bütün dünya ölkələri üzrə zərərin 12 trilyon dollar olacağını bəyan edib, lakin indiyədək pandemiya şəraitində iqtisadiyyatların stimulyasiyası məqsədi ilə 18 trilyon dollardan çox vəsait xərclənib. O, həmçinin vurğulayıb ki, varlı ölkələr indidən vaksini bölüşdürməyə başlayıb və bu, yoxsul ölkələrin xalqları üçün böyük ədalətsizlik olacaq.\nDünyanın ikinci ən varlı iş adamı olan B.Qeyts inkişaf etmiş ölkələri və böyük imkanlara malik olan biznesmenləri azgəlirli təbəqələrə və yoxsul ölkələrə daha çox yardım etməyə çağırıb. O əlavə edib ki, planetimizdə maddi sıxıntılar çəkən 3 milyard insanın vaksinlə təmin edilməsi üçün əlavə 18 milyard dollar vəsait tələb olunur.\nAZERTAG.AZ :Bill Qeyts pandemiyanın Yaxın Şərq ölkələrinə trilyonlarla dollar zərər vuracağını deyib


Köçəryanın müdafiəsinə ingilis vəkil qoşuldu - hay-küylü start və sərt təpki | Reaksiya\nKöçəryanın müdafiəsinə ingilis vəkil qoşuldu - hay-küylü start və sərt təpki\nErmənistanın keçmiş prezidenti Robert Köçəryanın vəkillər komandasına əcnəbi müdafiəçi daxil olub.\nErmənistanda fəaliyyət göstərən 168.am saytının verdiyi məlumata görə, bu İngiltərədən olan vəkil Edvard Fitsceralddır.\nFitscerald işlə bağlı erməni mediasında hay-küy yaradan ilk bəyanatlarını artıq verib.\nİngilis vəkilin fikrincə, prezidentin toxunulmazlıq hüququnu təsbit edən Apelyasiya məhkəməsinin qərarından sonra da Ermənistan rəhbərliyi Köçəryanı qətllərdə günahlandırıb və kassasiya məhkəməsini hədələyib: “Yüksək rütbəli məmurlar tərəfindən səsləndirilən bu cür fikirlər məhkəmə hakimiyyətinə müdaxilə olub, təqsirsizlik prezumpsiyasının pozulmasına yönəlikdir”.\nFitsceraldın sözlərinə görə, Apellyasiya məhkəməsinin qərarından sonra hüquq-mühafizə orqanlarının Köçəryanın xarici pasportunu qaytarmaqdan imtina etməsi və onun əmlakına həbs qoyması qanunsuz olub: “Bunun hansı hüquqi əsası ola bilər? Məhkəmə prezidentin toxunulmaz olduğunu artıq göstərib. Lakin istintaq orqanları hələ də ona qarşı təqibi davam etdirir. Əgər əsas yoxdursa, aşağı instansiyaların bu cür qərar verməyə hüququ yoxdur”, - vəkil qeyd edib.\nQeyd etmək lazımdır ki, ingilis vəkil Avropada məşhur isimlərdən sayılır. İtaliyanın baş naziri Silvio Berluskoni, keçmiş rus oliqarxı Boris Berezovski, Çeçenistanın keçmiş baş nazirinin müavini Əhməd Zakayev Edvard Fitsceraldın xidmətlərindən istifadə ediblər.\nEmənistanı Paşinyana yaxın mediası isə onu Ermənistanın qanunlarını bilməməkdə ittiham edib.\nErməni ekspertlərin fikrincə, E.Fitsceraldın Köçəryanla bağlı Apellyasiya məhkəməsinin verdiyi qərarından kassasiya qaydasında şikayət edildiyindən xəbəri yoxdur.\nHəmçinin Robert Köçəryanın toxunulmaz olması onun cinayət işləmədiyi anlamına gələ bilməz.\nBundan əlavə, onlar ingilis vəkilin Köçəryanın pasportunun alınması ilə bağlı vəklin doğru söyləmədiyni qeyd ediblər. Erməni jurnalistlər Fitsceralda 1 mart hadisələrini əsas günahkalırından sayılan, keçmiş müdafiə naziri Mikael Arutunyanın Rusiyaya qaçmasını və bir daha geri dönmədiyini xatırladıblar.


Sumqayıt Dövlət Universitetinin məzunu olduğum üçün çox şanslıyam | SDU - Sumqayıt Dövlət Universitetinin rəsmi portalı\nƏsas səhifə | Xəbərlər | Sumqayıt Dövlət Universitetinin məzunu olduğum üçün çox şanslıyam\nSumqayıt Dövlət Universitetinin məzunu olduğum üçün çox şanslıyam\nGöz açıb böyüdüyüm doğma şəhərimin doğma universiteti. Deyirlər ki, ömrün ən gözəl illəri tələbəlik illəridir. Həqiqətən də elədir! Tələbəlik gənclikdir, qayğısız illərdir. Mən də ən gözəl illərimi Sumqayıt Dövlət Universitetində keçirmişəm. Hazırda mən də bu yolçuluğumun sonuna gəlib çatmışam. Bir göz qırpımında bitən sevincli, kədərli dörd il. Geriyə qalan xoş xatirələr və foto şəkillərdir.\nSumqayıt Dövlət Universiteti mənim üçün çox doğmadır. Məncə universitet bizə təkcə təhsil vermədi, həm də bizi şəxsiyyət kimi formalaşdırdı.\nMən Sumqayıt Dövlət Universitetinin Mühəndislik fakültəsinin Metrologiya, Standartlaşdırma və sertifikatlaşdırma mühəndisliyi ixtisasına 2016-cı ildə daxil olmuşam. Və artıq bu il universitetimiz ilə vidalaşıram. Qeyd edim ki, ən böyük arzum bu peşəyə yiyələnmək olub. Özümü çox şanslı hesab edirəm. Həm arzuladığım peşəyə yiyələndim, həm də məhz bu universitetin belə mehriban, təcrübəli, işini sevən müəllimlərindən dərs aldım. Fakültənin dekanı dosent Ulduz Ağayev daima biz tələbələrə böyük qayğı göstərdi. Kafedra müdirimiz Qurban Abdullayev və kafedra müəllimlərimiz bizə ixtisasımız üzrə hərtərəfli bilik qazandırmış və ixtisasımıza qarşı sevgi yaratmışdılar. Həmçinin universitetimizin rektoru professor Elxan Hüseynov hər zaman biz tələbələrin yanında olmuş və hər bir problemdə tələbənin xeyrinə qərarlar qəbul etmişdir.\nBu gözəl kollektivdən və ailəm kimi gördüyüm qrup yoldaşlarımdan ayrıldığım üçün çox məyusam. Amma hər başlanğıcın mütləq bir sonu var. Biz həyatımızın yeni mərhələsinə qədəm qoyuruq. Ümidvaram ki, bundan sonra yolumuz daha aydın, uğurlarımız daha çox olar.\nİnanıram ki, hər birimiz öz fəaliyyətimizlə universitetimizin adını yüksəklərə qaldıracağıq.\nMühəndislik fakültəsinin 694 saylı qrupun məzunu Xalidə İsmayılova


TURİZM ŞİRKƏTİNDƏN DİLİMİZƏ HÖRMƏTSİZLİK – Tia.Az\nTURİZM ŞİRKƏTİNDƏN DİLİMİZƏ HÖRMƏTSİZLİK\n27 Aprel by ZeuCer\nTİA.AZ xəbər verir ki, sosial şəbəkə istifadəçisi Rəcəb Həsənbəyov turizm şirkətindən şikayətini bildirib.\nBelə ki, R.Həsənbəyov Qalaltıda dincəlmək üçün turzim şirkətinin səhifəsində turlar haqqında məlumat almaq istərkən, azərbaycan dilində məlumat tapa bilməyib. Məlumat yalnız ingilis dilində yazılıb.\n“ Şikayətim Bag Baku turizm şirkətindəndir. Gördüyünüz kimi tədbiri tamamilə ingiliscə paylaşıblar. Azərbaycan Respublikasının dil haqqında qanununu əsas göstərərək çox mədəni və əsaslı şəkildə öz dilimizdə də eyni məzmunu yazmaqlarını istədim. Əvəzində isə məni blok etdilər. Potensial müştərinin haqlı istəyinə əməl etməyib, əksinə blok edənləri qınayıram. Belə xidmət göstərən şirkətlər çoxdur ölkəmizdə. Heç kim onları tam bizim dilimizdə xidmət etməyə məcbur etmir, lakin xarici dillə yanaşı bizim dilimizdə də xidmət göstərməlidirlər. Bu ölkədə heç kəs xarici dil bilmək məcburiyyətində deyil, ancaq xidmət göstərən hər kəs bizim dilimizi də bilməlidir”.\nQeyd edək ki, bu şirkət daha çox xarici turistlərə yönəlmiş xidmətlər göstərirdiyinə görə, daha çox ingilis dilində yazılar verir. Onlar xarici vətəndaşları bir araya gətirərək, onları Azərbaycanın müxtəlif rayonları ilə tanış edirlər.\nDoğrusu, alternativ şirkətlər olsa da, bu ölkənin vətəndaşı olaraq bu turdan yararlanmaq istəyənlər xarici dili mütləqmi bilməlidir? Məhz buna görə də dil haqqında qanunun 7.1-ci Maddəsii kobud surətdə pozurlar.\nQanunda yazılıb ki, Azərbaycan Respublikası ərazisində bütün xidmət sahələrində, reklam və elanlarda dövlət dili işlənilir. Əcnəbilərə xidmət göstərilməsi ilə bağlı müvafiq xidmət sahələrində dövlət dili ilə yanaşı digər dillər də tətbiq oluna bilər. Zəruri hallarda reklam və elanlarda (lövhələrdə, tablolarda, plakatlarda və sair) dövlət dili ilə yanaşı, digər dillərdən də istifadə oluna bilər. Lakin onların tutduğu sahə Azərbaycan dilindəki qarşılığının tutduğu sahədən böyük olmamalı və Azərbaycan dilindəki yazıdan sonra gəlməlidir.\nTurizm eksperti Bahadur Bilalov TİA.AZ-a bildirdi ki, ölkə daxilində bütün reklamlar ana dilində olmalıdır: “Amma gəlin belə deyək, ölkədə kifayət qədər turizm şirkətləri var ki, Bag Bakunun təqdim etdiyi turları təklif edir. Müştərilər Bag Bakını baykot edib, onlara müraciət etməyə bilərlər. Burda bir nüans da var ki, turizm şirkəti deyə bilər ki, mən ümumiyyətlə yerli turistlərlə işləmirəm. Ona görə elanımı xarici dildə verirəm. Hər bir sahibkarlıq subyekti-bizim halımızda turizm şirkəti müştərilərini özü seçir. Bazarın hansı seqmenti ilə işləyəcəyinə özü qərar verir. Onu heç kim məcbur edə bilməz ki, mütləq yerli turistlərlə işləsin və ya əksinə hərəkət etsin”.\nÖncəkiFETÖ-nün yeni hədəfi ortaya çıxdı\nSonrakıPrezidentin əvf sərəncamı ilə bağlı ŞOK


Nəcməddin Sadıkov Baş Qərargah rəisi vəzifəsindən gedir… Namizəd Rövşən Əkbərovdur – ÖZƏL\nAzərbaycan Silahlı Qüvvələrinin Baş Qərargah rəisi general-polkovnik Nəcməddin Sadıkovun dəyişdirilməsinə hazırlıq prosesi başlanılıb. Bu barədə “Doktrina” Jurnalistlərin Hərbi Araşdırmalar Mərkəzinə Müdafiə Nazirliyindəki hərbi mənbələrdən məlumat verilib. Verilən məlumata görə, Sadıkovun yerinə əsas namizəd hazırda Şəmkir hərbi birləşməsinin komandiri olan general-leytenant Rövşən Əkbərovdur. Mənbə bildirdi ki, məsələ nazi Zakir Həsənovla Rövşən Əkbərov arasında bir neçə dəfə müzakirə olunub. N.Sadıkovun bu dəyişikliyə etiraz etmədiyi bildirilir. Digər məlumata görə, N.Sadıkov prezidentin hərbi müşaviri general Vahid Əliyevin yerinə təyin olunacaq. V.Əliyevin sonrakkı taleyinin necə olacağı barədə məlumat yoxdur.\nCategory : Analyses, News\n← Səfər Əbiyevin torpaq sahəsi əlindən alındı\nZahid Oruc: “Azərbaycanın NATO-ya inteqrasiyası azalacaq” (Ordunun Aynası) →


Qoşqar Təhməzli "Rosselxoznadzor"un sədr müavini ilə videoformatda görüşüb – Foodinfo.az\nQoşqar Təhməzli “Rosselxoznadzor”un sədr müavini ilə videoformatda görüşüb\nAzərbaycan Respublikasından Rusiya Federasiyasına ixrac olunan pomidor və alma məhsullarına tətbiq edilən məhdudiyyətlərin aradan qaldırılması istiqamətində Azərbaycan Respublikasının Qida Təhlükəsizliyi Agentliyi (AQTA) aidiyyəti qurumlarla birgə zəruri tədbirləri davam etdirir.\nAQTA-dan Foodinfo.az-a verilən məlumata görə, yanvarın 26-da agentlik sədri Qoşqar Təhməzlinin rəhbərlik etdiyi nümayəndə heyəti ilə Rusiya Federasiyasının Baytarlıq və Fitosanitar Nəzarət üzrə Federal Xidmətinin (“Rosselxoznadzor”) sədr müavini Yuliya Şvabauskenenin başçılıq etdiyi nümayəndə heyətləri arasında videokonfrans formatında növbəti görüş keçirilib. Tərəflər arasında Azərbaycandan Rusiya Federasiyasına ixrac olunan pomidor və alma məhsullarına tətbiq edilən məhdudiyyətlərin aradan qaldırılması istiqamətində görüləcək işlər müzakirə olunub.\nÖlkəmizdən ixrac olunan bitkiçilik məhsulları üzərində həyata keçirilən təhlükəsizlik tədbirləri ilə bağlı məlumat verən Q. Təhməzli hər iki qurumun mütəxəssislərinin iştirakı ilə aparılan birgə monitorinqlərin məsələnin həlli istiqamətində əhəmiyyətini diqqətə çatdırıb.\nRusiya Federasiyasının Baytarlıq və Fitosanitar Nəzarət üzrə Federal Xidmətinin sədr müavini Yuliya Şvabauskene həyata keçirilən birgə nəzarət tədbirlərini yüksək qiymətləndirib və bu istiqamətdə birgə əməkdaşlığın inkişaf etdirilməsinin əhəmiyyətini vurğulayıb.\nGörüşdə iki ölkə arasında qida məhsulları, xüsusilə bitkiçilik məhsulları sahəsində ticarət dövriyyəsinin artırılması istiqamətində fikir mübadiləsi aparılıb.\nAvtomobil təmiri sexində fəaliyyət göstərən pendir və yağ istehsalı müəssisəsi aşkarlanıb\nQoşqar Təhməzli Qazaxıstan Kənd Təsərrüfatı Nazirliyinin rəsmisi ilə videoformatda görüşüb\nAQTİ-nin daha bir laboratoriyası səriştəlilik sınağından uğurla keçib\nSabah bu küçələr bağlı olacaq\nBu gün 126 yeni yoluxma qeydə alınıb\n1 sahibkarlıq subyektinin qida təhlükəsizliyi qeydiyyatına alınmasından imtina olunub\nUkraynadan idxal edilən 20 tondan çox soğanın istehlak üçün yararsız olduğu aşkarlanıb\nBütün xəbərlər Faydalı Sağlam qidalar Yan manşet\nSoyuq havanın dərmanı\nKodex Alimentarius Komissiyasının Ümumi Prinsiplər Komitəsinin 32-ci sessiyası keçirilib


Azərbaycan “Formula-1” dən imtina edir | Xural qəzeti\n“Formula-1” rəhbərliyinin, Beynəlxalq Avtomobil Federasiyasının (FİA), yarış təşkilatçılarının və sponsorların iştirakı ilə keçirilən telekonfrans zamanı Azərbaycan tərəfi bildirib ki, iyunun 7-nə planlaşdırılmış Azərbaycan Gran-prisini keçirməkdən imtina etməyi üstün tutur. Virtualaz.org xəbər verir ki, bu haqda “Motorsport” portalı bildirir.\nAzərbaycan iyun yarışlarının keçirilməsi niyyətindən imtinasını bununla əsaslandırıb ki, şəhər trasının hazırlanması üçün işlər aprel ayında başlamalıdır. Bu proses böyük xərclər tələb edir və yarışların daha sonraya təxirə salınacağı halda həmin xərclər boşa getmiş olardı. Nümunə kimi başqa şəhər trası göstərilir: Monako Qran-prisi mayın 24-də başlamalı idi, amma təxirə salındı və artıq məlumdur ki, bu il ərzində keçirilməyəcək.\n22 Mart 2020 1:47 axşam\nSonraDünyada koronavirusun ən çox yayıldığı ölkələr açıqlandı-SİYAHI »\nƏvvəl « İran koronavirusa qarşı dərman tapdı?!


Dayanıqlı İnkişaf üzrə Yeni Gündəliyə dair Razılıq əldə edilib | BMT-nin İnkişaf Proqramının Azərbaycan Nümayəndəliyi\nDayanıqlı İnkişaf üzrə Yeni Gündəliyə dair Razılıq əldə edilib\nSentyabrda Dünya Liderləri tərəfindən qəbul ediləcək Dayanıqlı İnkişaf üzrə Yeni Gündəliyə dair Razılıq əldə edilib\n17 Dayanıqlı İnkişaf Məqsədləri. Şəkil: The Global Goals\nİddialı olan yeni gündəlik 2030-cu ilədək yoxsulluğa son qoyaraq, qlobal iqtisadi rifahı, sosial inkişafı və ətraf mühitin qorunmasını təşviq edəcəkdir\nNyu York şəhəri- Birləşmiş Millətlər Təşkilatına 193 Üzv Ölkə icmal sənədə dair razılıq əldə etmişlər. Bu sənəd Nyu Yorkda Dayanıqlı İnkişaf Sammitində dünya liderləri tərəfindən sentyabr ayında qəbul ediləcək dayanıqlı inkişaf sahəsində yeni gündəlik olacaqdır.\nİki ildən çox sürən və vətəndaş cəmiyyətinin misilsiz iştirakını təmin edən məsləhətləşmələr prosesini yekunlaşdıraraq ölkələr dayanıqlı inkişaf sahəsində 2030-cu ilədək yoxsulluğa son qoyacaq, inkişaf və insanların rifahını təşviq edəcək, eyni zamanda ətraf mühiti qoruyacaq yeni 17 məqsədin müəyyən edildiyi iddialı gündəliyə dair razılığa gəlmişlər.\nBMT-nin Baş Katibi Ban Ki-mun sazişi alqışlamış, "dünyamızın tarixi dönüş nöqtəsi olan universal, inqilabi və inteqrə edilmiş gündəliyi əhatə etdiyini" söyləmişdir.\n“Bu, İnsanların Gündəliyidir, hər yerdə bütün aspektlərdə yoxsulluğa biryolluq son qoymaq və heç kəsi unutmamaq üçün fəaliyyət planıdır. Sənəd sülh və əmin-amanlığı təmin edir, insanlarla və mahiyyətcə planetlə tərəfdaşlığı formalaşdırır. Inteqrə edilmiş, bir-biri ilə əlaqəli və ayrılmaz olan 17 Dayanıqlı İnkişaf Məqsədi insanların məqsədlərini və bu yeni Gündəliyin miqyasını, universallığını və iddiasını nümayiş etdidir.\nC-b Ban söyləmişdir ki, sentyab ayında yeni gündəliyin qəbul ediləcəyi Sammit "yoxsulluğun aradan qaldırılacağı, rifahın bölüşəcəyi, iqlim dəyişikliyinin əsas hərəkətverici qüvvələrinin qarşısının alınacağı Dayanıqlı İnkişafın yeni erasını planlaşdırılacaqdır".\nO, əlavə etmişdir ki, BMT Sistemi Əddis Əbəbədə İnkişaf üçün Mailyyələşmə üzrə Üçüncü Beynəlxalq Konfransın uğurlu nəticəsinə əsaslanan və dekabr ayında ətraf mühitlər bağlı Parisdə COP21-də mühüm sazişin əldə edilməsinə də töhfə vermiş yeni gündəliyin icrasını dəstəkləməyə hazırdır.\nBMT-nin İnkişaf Proqramının Administratoru Helen Klark söyləmişdir: "Bu saziş dünyamızı inklüziv və dayanıqlı istiqamətə yönləndirən mühüm mərhələdir. Birlikdə çalışsaq, vətəndaşların sülh, əmin-amanlıq və rifahı naminə arzularını reallaşdırmaq və planetimizi qorumaq şansı əldə edəcəyik."\nYeni dayanıqlı inkişaf gündəliyinin yekun sənədini rəsmən qəbul etmək məqsədilə 150-dən artıq dünya liderinin 25-27 sentyabr aylarında Nyu Yorkda BMT-nin Baş Qərargahında keçiriləcək Dayanıqlı İnkişaf Sammitində iştirak edəcəyi gözlənilir.\nDayanıqlı inkişaf üzrə yeni gündəlik Minilliyin İnkişaf Məqsədlərinin uğuruna əsaslanır ki, bu sənəd 700 milyondan artıq əhaliyə yoxsulluqdan qurtulmağa yardım etmişdir. 2000-ci ildə qəbul edilmiş 8 Minilliyin İnkişaf Məqsədi 2015-ci ilədək yoxsulluğu, aclığı, xəstəliyi, gender qeyr-bərabərliyini azaltmağa, habelə təmiz su və kanalizasiya sisteminə çıxışı artırmağa yönəlmişdir.\nDayanıqlı inkişaf üzrə yeni məqsədlər və daha geniş dayanıqlıq gündəliyi bundan kənara çıxararaq, yoxsulluğun kökündə duran səbəbləri, bütün insanlara xidmət edən inkişafa dair ümümbəşəri ehtiyac məsələsini hədəfə alır.\n29 səhifəlik mətnin preambulasında "Dünyamızı Dəyişək: Dayanıqlı İnkişaf üçün 2030 Gündəliyində" deyilir: "Biz insan irqini yoxsulluğun zülmündən qurtarmaq niyyətindəyik, planetimizi sağaltmaq və təhlükəsiz etmək istəyirik." Davam edir: "Biz dünyanı dayanıqlı və davamlı yola qoymaq üçün zəruri olan cəsarətli və inqilabi addımlar atmağa qərarlıyıq. Bu birgə səfərə başladığımız üçün heç kəsin unudulmayacağına söz veririk."\nRio+20 və hökumətlərarası proses\n2012-ci ildə keçirilmiş Rio+20 Konfransında Üzv Ölkələr Minilliyin İnkişaf Məqsədlərinə əsaslanan dayanıqlı inkişaf sahəsində bir dəst məqsədin hazırlanması prosesini başlamağa dair razılığa gəlmişlər. Minilliyin İnkişaf Məqsədləri sübut etmiş ki, məqsədlərin müəyyən edilməsi milyonları yoxsulluqdan qurtara bilər, rifahı yüksəldə bilər, daha yaxşı yaşayış üçün yeni böyük imkanlar aça bilər. Razılaşdırılmışdır ki, yeni məqsədlər mahiyyətcə qlobal və bütün ölkələr üçün məqbul olub, eyni zamanda müxtəlif milli reallıqları, inkişafın potensial və səviyyələrini, milli siyasət və prioritetləri nəzərə alacaqdır.\nİrlandiyanın BMT-dəki Daimi Nümayəndəsi Səfir David Donohu və Kenyanın DMT-dəki Daimi Nümayəndəsi Səfir Maçaria Kamau iki il ərzində danışıqlar prosesini əlaqələndirmişdirlər. Vətəndaş cəmiyyəti və digər iştirakçı tərəflərin əhəmiyyətli iştirakı ilə Üzv Dövlətlər tərəfindən inklüziv və şəffaf məsləhətləşmələrin aparılması universal və insanların mərkəzi məsələ olduğu gündəliyə dair hökumətlərarası danışıqların başlanması üçün əsas olmuşdur.\nRazılaşdırılmış yekun sənədin əsas elementləri\nYekun sənəddə yeni inkişaf gündəliyinin əsas məqsədi kimi yoxsulluğun aradan qaldırılması vurğulanır, dayanıqlı inkişafın iqtisadi, sosial və ekoloji aspektlərinin inteqrasiyası mərkəzi məsələ olaraq qoyulur. Formalaşan inkişaf sənədi bütün ölkələri, kasıb, zəngin və orta gəlirli təbəqələri fəaliyyətə çağıran xüsusi sənəddir. Üzv Dövlətlər söz verir ki, birgə səfər zamanı heç kəs diqqətdən kənarda qalmayacaq. "Beş P" insanlar, planet, firavanlıq, sülh və tərəfdaşlıq – gündəliyin geniş miqyasını əhatə edir.\n17 dayanıqlı inkişaf məqsədi və 169 hədəf qeyri-bərabərlik, qeyri-dayanıqlı istehlak və istehsal modelləri, qeyri-müvafiq infrastruktur və layiqli əməyin çatışmazlığı kimi dayanıqlı inkişaf yolunda olan əsas sistematik maneələrin aradan qaldırılmasına yönəlir. Dayanıqlı inkişafın ekoloji aspekti okean və dəniz resursları, eko-sistemlər və bio-müxtəliflik sahələrindəki məqsədləri əhatə edərək, əsas məsələləri məqsəd və hədəf çərçivəsində bir araya gətirir.\nYekun sənəddə müəyyən edilmiş icra vasitələri sənədin iddialı məqsədlərinə uyğun gələrək, maliyyə, texnologiya və potensialın inkişafına yönəlir. Yeni gündəlik üçün icra vasitələrinə dair fərdi məqsəddən başqa, dayanıqlı inkişaf məqsədlərinin hər biri üçün xüsusi vasitələr hazırlanmışdır.\nÜzv Ölkələr vurğulamışdır ki, arzuedilən dəyişiklik "ənənəvi biznesdən" ayrılmağı, bir çox tərəflərdə beynəlxalq səviyyədə əməkdaşlığın sürətləndirilməsini tələb edəcək. Gündəlik dayanıqlı inkişaf üçün canlanan qlobal tərəfdaşlığa, o cümlədən geniş sayda iştirakçını əməkdaşlığa çağırır. Gündəlik həm də dayanıqlı inkişafın qiymətləndirilməsi üçün potensial quruculuğunu artırmağa, daha yaxşı məlumat və statistik rəqəmlər əldə etməyə çağırır.\nSəmərəli izlənmə və icmal strukturu – yekun sənədin əsas elementi olaraq yeni gündəliyin icrasını dəstəkləmək baxımından mühüm rol oynayacaq. Rio+20 Konfransından sonra dayanıqlı inkişaf sahəsində qurulmuş Yüksək Səviyyəli Siyasi Forum izlənmə və icmal üçün apeks forum kimi xidmət edəcək, beləliklə mərkəzi rola malik olacaqdır. Baş Assambleya, İqtisadi və Sosial Şura və ixtisaslaşmış agentliklər də xüsusi sahələrdə tərəqqinin icmalı prosesinə cəlb olunacaqlar.\nYekun sənəd əsasında yeni məqsədləri dəstəkləmək üçün Üzv Dövlətlər, vətəndaş cəmiyyəti, biznes dairələri, elmi icma və BMT-nin agentliklər sistemi arasında çoxtərəfli iştirakçıların əməkdaşlığına əsaslanan Texnologiyanın Yüngülləşdirilməsi Mexanizmi gündəliyə daxil olacaqdır. İyul ayında Əddis Konfransında razılaşdırılmış Mexanizmdə agentliklərarası ekspert qrupu, elm, texnologiya və novatorluq forumu və əməkdaşlıq üçün on-layn rejimli platforma olacaqdır.\nƏddis Konfransının uğurlu nəticəsi 2015-dən sonrakı inkişaf gündəliyinə dair danışıqların son dövrünə müsbət şəkildə mühüm təkan vermişdir. Gözlənilir ki, yekun sənədə dair əldə edilən konsensus 2015-ci ilin 30 noyabr tarixindən 11 dekabrıdək Parisdə keçiriləcək İqlim Dəyişikliyi Konfransında ən yüksək səviyyədə müzakirə ediləcək, iqlim dəyişikliyi üzrə yeni icbari saziş ətrafında danışıqların aparılmasına təkan verəcəkdir.\nSazişin layihəsini bu mənbədən əldə edə bilərsiniz https://sustainabledevelopment.un.org/post2015 və https://sustainabledevelopment.un.org/content/documents/7891TRANSFORMING%20OUR%20WORLD.pdf\nSharon Birch, BMT-nin İctimai İnformasiya Departamenti\nFrancyne Harrigan, BMT-nin İctimai İnformasiya Departamenti


Şərqi Ukraynada işgəncələr silah növüdür [Video]\nƏsirlikdə olmuş ukraynalı şaxtaçı işgəncələrdən danışır\nŞərqi Ukraynada, doğma Novohradovka şəhərindəki əsas hökumət binasının damından separatçıların bayrağını qoparanda, Oleksandr Hurov bilirdi ki, bəlaya düçar olacaq.\nLakin bu bəla çox tez və qəddar bir şəkildə baş verdi.\nBu hadisədən iki həftə sonra 36 yaşlı şaxtaçı Kiyevdəki xəstəxanalardan birində yatır. Onun çənəsi və burnu sındırılıb, qolları yırtılıb, qabırğaları çatlayıb.\n«Onlar məni dayanmadan döyürdülər», - Hurov AzadlıqRadiosuna deyib. «Mən yerə yıxılmışdım, onlar məni təpikləyir, avtomatın qundağı ilə başıma vururdular. Onlardan biri mənim qollarımı aralayır, digəri isə ayaqları ilə sinəmin üstünə tullanırdı. Mən zaman-zaman huşumu itirirdim. Bu, daha yaxşı idi, çünki ağrı hiss etmirdim».\nHurov deyir ki, onu döyənlər onu satqın adlandırır, çiynində döymə ilə yazılmış «Yaşasın Ukrayna! Yaşasın qəhrəmanlar» sözlərini sınıq lampa şüşəsi ilə pozmaq istəyirdilər.\nHurov-un vahiməli hekayəti bu gün Ukraynanın şərqində adi bir hala çevrilib. Orada rusiyapərəst separatçılar regionda möhkəmlənmək məqsədilə adam oğurluğu və işgəncə kampaniyası aparırlar.\nOnlar yerli rəsmiləri, Ukraynapərəst fəalları, jurnalistləri, əcnəbi müşahidəçiləri, humanitar yardım işçilərini - bir sözlə onların ötən ay Donetsk və Luqansk regionlarında qurduqları «Xalq Respublikası»nı tənqid edən kim varsa, hamını girov kampaniyasının hədəfinə çevirdiklərini çəkinmədən etiraf ediblər.\nSeparatçı hərəkat daha çox təşkilatlandıqca, adam oğurluqları daha sistematik və daha düşünülmüş şəkil alır.\n«Mən bütün bunlara ayrı-ayrı insidentlər kimi baxmıram. Burada aşkar şəkildə bir sxem var» - «Human Rights Watch» təşkilatından Anna Neistat deyir. O, bu yaxınlarda adam oğurluqlarını araşdırmaq üçün Donetsk regionuna səfər edib.\n«Yaşasın Ukrayna! Yaşasın qəhrəmanlar» sözlərini sınıq lampa şüşəsi ilə pozmaq istəyirdilər.\n«Mən hər gün kiminsə oğurlandığı və ya döyüldükdən və işgəncələrə məruz qaldıqdan sonra azad edildiyi haqqında məlumatlar alırdım» – deyir Neistat.\nNeistat bildirir ki, o bir çox hallarda ciddi xəsarətlərə səbəb olan «dəhşətli» zorakılıq və qəddarlıq aktlarına məruz qalmış adamlarla söhbətlər aparıb.\n«Human Rights Watch»un təxminlərinə görə, hazırda onlarca adam qiyamçılar tərəfindən əsir edilib.\n«UKRAYNA» SÖZÜNÜ QADAĞAN EDİBLƏR\nKeçmiş separatçı Anton AzadlıqRadiosu ilə söhbətində bu iddiaları təsdiqləyib. Qisasdan çəkinən və soyadını gizlədən 25 yaşlı gənc deyir ki, o, qiyamçıların qan içində olan ukraynapərəst girovları başlarına torba keçirilmiş vəziyyətdə yerli icra hakimiyyətinin binasına – separatçıların qərargahına sürüklədiklərini gördükdən sonra onlardan qaçmaq qərarına gəlib.\n«Adamları əvvəlcə döyür, sonra isə «intizamlandırırlar» – deyir Anton. «Onlar «Ukrayna» sözünü dilə gətirməyi, Ukrayna dilində danışmağı qadağan edir və deyirlər ki, indi bura Rusiyadır. Bəli, əsirləri döyür və onlara işgəncə verirlər. Sonra onları şəhər ətrafına aparıb sərbəst buraxırlar».\nLakin bu dəhşətdən heç də hamı salamat qurtarmır.\nÖtən ay bədənlərində işgəncə əlamətləri olan iki nəfərin meyiti şərqi Ukraynanın Slavyansk şəhəri yaxınlığındakı çayın sahilindən tapılıb.\nRusiyameylli separatçı Donetsk vilayət administrasiyasının binasında – 25 aprel 2014\nOnlardan birinin günün-günorta çağı oğurlanmış yerli rəsmi Volodymyr Rybak olduğu müəyyən edilib. O, separatçıların bayrağını çıxarıb atdığına görə rusiyapərəst qaragüruhun hücumuna məruz qalmışdı.\nOğurlananlardan bəziləri həftələrdir ki, tapılmırlar və onların öldüyündən ehtiyatlanmalar var.\nSlavyanskda separatçılar tərəfindən əsir edilmiş ABŞ jurnalisti Simon Ostrovsky deyir ki, o, qiyamçıların əlində olan təhlükəsizlik xidməti - SBU-nun zirzəmisində onlarca əsir görüb. Neistat bu zirzəmini «qara dəlik» adlandırır, çünki bura düşənlərdən çoxunun sonralar heç izi də tapılmır.\nOstrovsky deyir ki, onlardan bəziləri orada iki həftə saxlanıblar.\nİŞGƏNCƏLƏR 5 VƏ 6-CI MƏRTƏBƏLƏRDƏ BAŞ VERİR\nGirovların çoxu kimi Hurov da günün günortasında ağır silahlanmış maskalı adamlar tərəfindən oğurlandığını deyir.\nOnu başqa 5 fəalla – bir şaxtaçı və Novohradovkanın Kiyev hökumətinə sadiq 4 yerli rəsmisi ilə birlikdə aparıblar. Onlar mayın 4-də bir araya gələrək separatçıları doğma şəhərlərindən necə çıxarmağı müzakirə edirdilər.\nHurov israr edir ki, onlar özlərini dinc aparırdılar və əsas məqsədləri separatçı bayraqlarını binalardan qoparmaq idi.\nFəalları mikroavtobusa doldurub Donetskdəki icra hakimiyyətinin binasına aparıblar. İndi bu 11-mərtəbəli bina «Donetsk Xalq Respublikası»nın qərargahı sayılır.\nDonetskdə vilayət administrasiyasının binası\nBarrikadalar və tikanlı məftillərlə dövrələnmiş bina separatçı hərəkatın beyin mərkəzi kimi ad çıxarıb. Deyilənlərə görə, işgəncələr və döyülmələr 5 və 6-cı mərtəbələrdə baş verir.\nŞahidlər deyirlər ki, ikinci mərtəbədə müvəqqəti xəstəxana yerləşir və burada 50 tibb işçisi növbə ilə işləyir.\nHurov deyir ki, beşinci mərtəbəyə aparmazdan əvvəl onu başına Ukrayna bayrağı dolanmış vəziyyətdə binanın önünə toplaşmış adamların qarşısından keçiriblər.\n«Onlar məni ofisə basdılar», - deyir Hurov. «Mən qonşu otaqlardan dostlarımın bağırtılarını eşidirdim».\nOrada onu təkrar-təkrar döyüblər, təhqir ediblər, ölümlə hədələyiblər və ona bihuş edən iynə vurublar.\nOnu ertəsi gün, deyilənlərə görə, əsir separatçılara dəyişərək buraxıblar.\nDigər 5 fəalı da azad ediblər. Onların hamısı ciddi xəsarət alıb.\nSORĞU-SUAL ETMƏKDƏ MAHİRDİRLƏR\nKeçmiş separatçı Anton-un verdiyi məlumata görə, beşinci və altıncı mərtəbədə işləyənlər əslən Ukraynanın şərqindəndirlər.\nOnların yaxşı cilalanmış sorğu-sual səriştələri var. Bu isə ondan xəbər verə bilər ki, onlar hüquq-mühafizə və ya kəşfiyyat orqanları ilə əlaqəli olublar.\nLakin Anton kazak birlikləri də daxil, separatçılara dəstək verən döyüşçülərin Rusiyadan gəldiklərini təsdiqləyir.\nO həmçinin təsdiq edir ki, Donetskin hökumət binasındakı əldəqayırma klinikada yaraqlı yaralıları müalicə edir və arabir girovlara da tibbi xidmət göstərirlər.\nDonetskdə Rusiyameylli yaraqlı - 15 may 2014\nAnton iddia edir ki, ötən həftə Qırmızı Xaçın Donetskdəki ofisinə, yardım işçilərinin 7 saat saxlandıqları reyd də separatçıların xəstəxanasına dərman ələ keçirmək üçün edilib.\nLakin «Donetsk Xalq Respublikası»nın sözçüsü iddia edir ki, əməkdaşlarından birinin qəddar şəkildə döyüldüyü Qırmızı Xaçın işçilərini casusluqda şübhəli şəxslər kimi saxlayıblar.\nSeparatçılardan qaçdıqdan sonra Anton-un özü də keçmiş silahdaşları tərəfindən «intizam» dərsi alacağından qorxur.\n«Əgər onlar xəbər tutsalar», - deyir o, «məni bağışlamayacaqlar».\nHurov da öz həyatı, hədələndikdən sonra onunla birlikdə Kiyevə gəlmiş arvadının və uşağının həyatı üçün ehtiyat edir.\nO, ölümə məhkum edildiyi «Donetsk Xalq Respublikası»na – Ukraynanın şərqinə qayıtmaq niyyətində olmadığını deyir.\nGələcəyi barədə soruşanda Hurov döyüküb qalır.\nLakin o, xəstəxanadan çıxan kimi iki şeyi edəcəyinə əmindir.\nBirincisi, vahid Ukrayna uğrunda mübarizəni davam etdirməkdir.\nİkincisi isə çiynindəki döymə yazıları bərpa etmək.\n«Mən sizi inandırıram ki, yazılar əvvəlkindən daha gözəl və parlaq olacaq. Çapıqlar qalacaq, lakin bütün bunları düzəltmək mümkündür. Hər şey yaxşı olacaq».\nSlavyanskda separatçılar yeni istehkamlar tikirlər\nSlvayanskda separatçı referendumu\n«ABŞ dosta-düşmənə fərq qoymalıdır»\nUkraynada Kommunist partiyası qadağan oluna bilər


Xərçəngi məhv edən müalicə üsulu | sağlam həyat tərzi | Kayzen\nXərçəngi məhv edən müalicə üsulu\n17 noyabr 2018, 23:55\nCoanna Badviq adlı həkim nə az, nə çox düz 7 dəfə tibb sahəsində Nobel mükafatına namizəd olub. O, 95 yaşında dünyasını dəyişib. Badviq fəaliyyəti müddətində öz xəstələrinin 90%-ni xərçəng bəlasından xilas etməyə nail olub.\nBaşdöndürən uğurlarına rəğmən xanım Badviq əczaçılıq və nüvə sənayesi istehsalçılarının bir nömrəli düşməninə çevrilmişdi. Həkim Coanna əminliklə deyirdi ki, xərçəngin müalicəsi haqda bütün suallara cavab vermək iqtidarındadır.\nO bilirdi ki, dünya səhiyyəsi təklif etdiyi ucuz və çox faydalı müalicə üsulunu rədd edəcək. Gözlənilən hal baş verir. Səhiyyə işçiləri onu insanları aldatmaqda günahlandırıb, təklif etdiyi müalicə protokoluna barmaqarası baxırlar. Badviq ruhdan düşmür. Öz müalicə üsulunu yaradır.\n— Şəkər tozu əvəzinə üzüm şirəsi istifadə edin.\n— Heyvani yağları qəbul etməyin.\n— Mağazadan alınmış mayonez, ketçup və digər souslardan istifadə etməyin.\n— Günəş şüaları xərçəng hüceyrələrinin düşmənidir. Günəşli havada gəzintiyə çıxın.\n— Yerkökü, kərəviz və çuğundurun təbii şirəsini için.\n— Gün ərzində 3 dəfə ilıq nanə, qızılgül yarpağı və üzüm çayı için.\n— Kimyəvi tərkibli qidalardan qaçın.\n— Yalnız filtrlənmiş təbii su için.\n, Coanna Badviq


Alimin evindən 536 min ABŞ dollarını, 143 min manat dəyərində qızılı kim oğurlayıb? - Pia.Az\nTarix 07.09.17, 10:22\n“Qızıma atılan şərə görə artıq intihar həddindəyəm. Belə yaşamaqdansa, ölmək istəyirəm”\nAbduləli Zeynalov ərizəsində tərbiyəvi əhəmiyyət kəsb edən ifadələr işlədir, çağırış da edir. Universitetdə məsul vəzifədə kimin işləməsinin fərqinə varın – deyir.\nDövlət Mədəniyyət və İncəsənət Universitetinə olunan zənglərə isə ümumiyyətlə cavab verilməyib.


Şirkət haqqındaRegionlarPartnyorlarFoto qalereyaƏlaqə STEROBİON\nSTEROBİON 2ml inyeksiya üçün məhlul\nTəsiredici maddə: 2ml (1 ampul) məhlulun tərkibində 100mq B1vitamini (tiamin hidroxlorid),\n100mq B6 vitamini (piridoksin hidroxlorid) və 1mq B12 vitamini vardır. Köməkçi maddələr: natrium metabisulfit (E223), inyeksiya üçün su.\nSTEROBİON qırmızı rəngli, şəffaf steril inyeksiya üçün məhluldur.\nKombinə olunmuş vitamin preparatı (vitamin B1, vitamin B6 , vitamin B12 kompleksi).\nSTEROBİON korreksiyası pəhriz vasitəsi ilə mümkün olmadıqda və daxilə qəbulu mümkün olmadığı zaman B1, B6 və B12 vitamin çatışmazlığının müalicəsi üçün istifadə olunur.\nB1, B6, B12 vitaminlərinə, kobalta və ya bu dərman vasitəsinin hər hansı digər inqrediyentinə qarşı allergiya. Allergiyanın əlamətlərinə səpgi, qaşınma və ya tənəffüs problemləri və dodaqlarda, boğazda və ya dildə şişkinlik aid ola bilər.\nLevodopa ilə birlikdə istifadə (bax. “Digər dərman vasitələri ilə qarşılıqlı təsiri”) Əgər siz bu göstərilənlərdən əmin deyilsinizsə, STEROBİON qəbul etməzdən əvvəl həkiminizə və ya tibb bacısına müraciət edin.\nƏgər hər hansı digər dərman vasitəsinə qarşı, qida, konservant və ya boya maddələrinə qarşı allergiyanız varsa, bunu həkiminizə söyləyin.\nSTEROBİON-un istifadəsindən əvvəl aşağıdakılar barədə həkiminizə, əczaçıya və ya tibb bacısına söyləyin:\nƏgər siz fol turşusu çatışmazlığından əziyyət çəkirsinizsə. Bu zaman B12 vitamininin müali-cəvi təsiri azala bilər.\nƏgər siz Leber xəstəliyindən (görmə sinirinin irsi atrofiyası) əziyyət çəkirsinizsə. B12 vitami-ni görmə atrofiyası riskini yüksəldə bilər, bu isə görmə qabiliyyətinin itməsi ehtimalını artıra bilər.\nƏgər siz böyrək pozğunluğundan əziyyət çəkirsinizsə. B12 vitamininin uzunmüddətli istifadə-si alüminiumun toksikliyi riskini yüksəldə bilər, xüsusilə vaxtındanəvvəl doğulmuş körpələrdə.\nƏgər siz anemiyadan əziyyət çəkirsinizsə. B12 vitamini pernisioz anemiya əlamətlərini gizlə-də bilər, ona görə də müalicəyə başlamazdan əvvəl dəqiq diaqnozun qoyulması tövsiyə olu-nur.\nƏgər sizdə nə vaxtsa hər hansı digər vitaminə və ya vitamin kompleksinə qarşı yüksək həs-saslıq olubsa. Digər dərman vasitələri ilə qarşılıqlı təsiri\nƏgər siz hazırda hər hansı digər dərman vasitəsi qəbul edirsinizsə və ya yaxın zamanlarda qəbul etmisinizsə və ya qəbul etməyi planlaşdırırsınızsa, bu barədə həkiminizə və ya əczaçıya məlumat verin. Bura həmçinin reseptsiz buraxılan dərman vasitələri və bitki mənşəli preparatlar da daxildir.\nSTEROBİON-un digər dərman vasitələri ilə qəbul edilməsi bu dərman vasitələrinin təsir mexanizminə və ya STEROBİON-un təsir mexanizminə təsir göstərə bilər. Bu dərman vasitələrinə aiddir:\nLevodopa (Parkinson xəstəliyinin müalicəsi üçün), B6 vitamini ilə birgə istifadəsi levodopa-nın təsirini zəiflədə bilər.\nB6 vitamini ilə birgə istifadə altretaminin (xərçəngin müalicəsi üçün) təsirini azalda bilər.\nFlüorurasil (xərçəngin müalicəsi üçün), B1 vitamini bu dərman vasitəsinin səviyyəsini azalda bilər (B1vitaminin 100mq/gün hesabı ilə qəbulu zamanı).\nKolxisin (podaqranın müalicəsi üçün) B12 vitamininin absorbsiyasını azalda bilər.\nC vitamini B12 vitamininin səviyyəsini azalda bilər.\nXloramfenikol (infeksiyaların müalicəsi üçün) B12 vitamininin təsirini zəiflədə bilər.\nOmeprazol (dispepsiyanın və peptik xoranın müalicəsi üçün) B12 vitamininin absorbsiyasını azalda bilər. STEROBİON-un qida və içkilərlə qəbulu\nƏgər siz hamiləsinizsə və ya südəmər uşağınız varsa, hamiləliyə şübhəniz varsa və ya ana olmağı planlaşdırırsınızsa, bu dərman vasitəsini qəbul etməzdən əvvəl məsləhət üçün həkiminizə və ya əczaçıya müraciət edin. STEROBİON-un sizə uyğun olub olmamasına həkim qərar verməlidir.\nHamiləlik zamanı bu dərman vasitəsini qəbul etmək olar. Bu dərman vasitəsinin sizə və ya dölə zərərli təsir göstərə bilməsi barədə dəlillər yoxdur.\nBaxmayaraq ki, o ana südünün azalmasına səbəb ola bilər, Siz bu dərman vasitəsini ana südü ilə qidalandırma dövründə istifadə edə bilərsiniz.\nBu dərman vasitəsi sürücülük və ya mexanizmlərdən istifadə qabiliyyətinə təsir göstərmir.\nSTEROBİON-un bəzi inqrediyentləri barədə vacib məlumat\nSTEROBİON-un tərkibində sulfitlər olduğu üçün bir sıra allergik reaksiyalara və tənəffüsün çətinləşməsinə səbəb ola bilər.\nBu dərman vasitəsini hər zaman həkim təyinatına müvafiq olaraq istifadə edin.Əgər əmin deyilsinizsə, həkiminizlə və ya əczaçı ilə məsləhətləşin.\nSTEROBİON sizə mütəxəssis tibb işçisi tərəfindən əzələ daxilinə (əzələdaxili inyeksiya) yeridilmək üçün təyin olunmuşdur. Preparatın böyük sağrı əzələsinə dərinə yeridilməsinə üstünlük verilir.\nDozalanma, təyinolunma tezliyi və müalicənin müddəti həkiminiz tərəfindən müəyyən olunmalıdır.\nÇatışmazlıq simptomlarının intensivliyindən asılı olaraq, bədəndə ehtiyatı bərpa olunana qədər həftədə 2-3 ampuldan gündə 1 ampula qədər.\nBu dərman vasitəsi uşaqlara təyin olunmamalıdır.\nB6 vitamininin gündəlik 1q-dan çox (10 ampul) dozada uzunmüddətli istifadə olunması zamanı həssaslıq problemləri meydana çıxa bilər.\nSTERBİON ixtisaslı tibb işçisi tərəfindən yeridildiyi üçün doza həddinin aşılması az ehtimal olunur.\nƏgər siz hesab edirsiniz ki, sizə həddindən artıq STEROBİON istifadə olunub, təcili olaraq həkiminizə, tibb bacısına, əczaçıya və ya təxirəsalınmaz tibbi yardıma müraciət edin və ya məsləhət üçün Toksikologiya Mərkəzinə zəng vurun.\nHər zaman markalanmış dərman qutusunu və içlik-vərəqəni özünüzlə götürün.Bu, dərman vasitəsinin daha asanlıqla ayırd edilməsinə imkan yaratmış olacaq.\nƏgər siz STEROBİON-un qəbulunu unutmusunuzsa\nİnyeksiya sizə ixtisaslı tibb işçisi tərəfindən təyin yeridildiyi üçün bu, az ehtimal olunur, lakin əgər siz dozanın az olmasından narahatsınızsa, həkiminizə və ya tibb bacısına söyləyin.\nUnudulmuş dozanın bərpası üçün ikiqat dozadan istifadə edilməməlidir.\nƏgər siz STEROBİON-un qəbulunu dayandırmısınızsa\nMüalicənin qəflətən dayandırılması zamanı (əgər doza gündə 2 ampuldan daha çoxdursa) B6 vitamininə görə ləğvetmə simptomları yarana bilər.\nƏgər bu dərman vasitəsinin istifadəsi ilə əlaqədar olaraq əlavə suallarınız yaranarsa, həkiminizə və ya əczaçıya müraciət edin.\nBütün dərman vasitələri kimi bu dərman vasitəsi də əlavə təsirlərə səbəb ola bilər, baxmayaraq ki, bu hamıda baş vermir.\nSTEROBİON ilə müalicə zamanı aşağıdakı əlavə təsirləri müşahidə etmək olar:\nÇox yayılmış (10 xəstədən birindən çoxunda):\nOynaqlarda ağrı (artralgiya).\nFiziki zəiflik və ya enerji çatışmazlığı (asteniya)\nMəlum deyil (əldə olan məlumatlara əsasən tezliyini təyin etmək mümkün deyil):\nİnyeksiya yerində yerli hiperhəssaslıq reaksiyaları və ağrı.\nHiperhəssaslıq reaksiyaları: tez-tez asqırma ilə başlayan tənəffüsün çətinləşməsi, intensiv qaşınma (qaşınma), dəri səpgisi, övrə, qarında ağrı, anafilaktik şok, dəri və selikli qişaların ödemi (Kvinke ödemi).\nDəri reaksiyaları: günəş işığına qarşı həssaslıq (fotohəssaslıq), tərləmə.\nDəridə qırmızı və ya bənövşəyi rəngli ləkələr (purpura).\nÜrəkbulanma, qarında ağrı, qusma, diareya və iştahanın itməsi.\nSinirlərin zədələnməsi kimi periferik neyropatiyalar, keyləşmə, tremor, səyrimə və iynəbatma hissi, qaşınma və qıcolmalara səbəb ola bilər.\nÜrəkdöyünmələrin tezləşməsi (taxikardiya).\nPeriferik qan damarlarında qanın laxtalanması (tromboz).\nAğciyərlərdə maye durğunluğu (ağciyərin ödemi).\nUşaqlarda tənəffüs pozulmaları B6 vitamini ilə əlaqədar olmuşdur.\nBütün bədəndə ödem hissi.\nB12 vitamini ilə bağlı Leber xəstəliyindən əziyyət çəkən xəstələrdə görmə sinirinin atrofiyası (görmənin itirilməsi) riski yüksəkdir. Əgər sizdə hər hansı əlavə təsirlər qeyd olunarsa, həkiminizə, tibb bacısına və ya əczaçıya müraciət edin. Bura həmçinin bu içlik-vərəqədə sadalanmayan mümkün ola biləcək əlavə təsirlər də daxildir.\n2ml inyeksiya məhlulu, şüşə ampullarda. 5, 10, 50 və ya 100 ampul içlik vərəqə ilə birlikdə karton qutuya qablaşdırılır.\n2-8°C temperaturda (soyuducuda), işıqdan qorumaq məqsədilə orijinal qablaşdırmada və uşaqların əli çatmayan yerdə saxlamaq lazımdır.\nYararlılıq müddəti qablaşdırmanın üzərində EXP-dən (ay/il) sonra göstərilmişdir.\nHər hansı dərman vasitəsini axar sulara və ya məişət tullantılarına atmayın.İstifadə olunmamış dərman vasitəsinin qalığının necə kənarlaşdırılması barədə əczaçıya müraciət edin.Bu tədbirlər ətraf mühütün qorunmasına yardım etmiş olacaq.\nƏgər ampulun içində hər hansı hissəciklər aşkar olunarsa və ya istənilən halda rəngi dəyişibsə, bu dərman vasitəsini istifadə etməyin.\nBu dərman vasitəsi ampul açıldıqdan dərhal sonra istifadə olunmalıdır.Yalnız birdəfəlik istifadə üçün nəzərdə tutulmuşdur.\nLaboratoriz STEROP, Avenyu de Şeut 46-50, 1070 Brussel, Belçika\nEksport üzrə sifarişçi\nSTEROP OVERSİZ, Avenyu de Şeut 194, 1070 Brussel, Belçika


23:39 27.09.2021 57\nHormonlar orqanizmdə maddələr mübadiləsini tənzimləyir. Hormonlarda baş verən pozuntular bir sıra xəstəliklərin başlanğıcı olduğu kimi, piylənməyə də səbəb olur. Köklüyə və ya həddən artıq arıqlığa səbəb olan hormonlar əsasən kartizol, serotonin, qrelin, qalxanabənzər vəzi hormonlarıdır. Bu hormonların normadan az və ya çox olması iştahı müvafiq olaraq ya kəskin artırır, ya da azaldır. Qeyd etmək yerinə düşər ki, dünyada piylənmədən əziyyət çəkənlərin sayı həddən artıq çoxdur.\nMilli.Az AZƏRTAC-a istinadən bildirir ki, həkim-nutrisioloq Nərminə Mahmudova hormonların çəkiyə təsirindən danışıb.\nN.Mahmudova qeyd edib ki, xüsusilə hormonları yoxlatdırmadan pəhriz saxlamaq doğru deyil: "El arasında stres hormonu adlandırılan kartizola acgöz hormon deyilir. Kartizol hormonu az olduqda beyinə impuls da az gedir və xəstədə doyma hissi olmur. Beləliklə, piylənmə əlamətlərinə rast gəlinir. Kartizol hormonunun normadan çox olması isə insulinin artmasına gətirib çıxarır. Nəticədə xəstənin şirin yeməklərə meyli çoxaldığı üçün çəkisi də artmağa başlayır. Qanda şəkərin miqdarı çox olduğu zaman da kökəlmə baş verir. Qalxanabənzər vəzi hormonları, serotonin və qrelinin miqdarının da orqanizmdə azlığı və ya çoxluğu çəkiyə təsir göstərir. Məsələn, bəzi xəstələrdə mədə şirəsi normadan çox ifraz olunduğu üçün onlarda yeməyə meyillilik artır. Qrelin "aclıq hormonu" mədə boş olduğu zaman ifraz olur. Bəzi xəstələrdə həmin hormon normadan artıq olduğu üçün mədənin boş olmadığı zamanlarda da ifraz edilir. Belə olan halda, hormon beyinə, hipotalamus adlanan qan dövranını keçirir. Hipotalamus aclıq, susuzluq, əhval və digər fiziki funksiyaları tənzimləyir. Ona görə də, xəstə mədəsi boş olmadığı halda belə ac olduğunu hiss edir və davamlı yemək yeyəmə başlayır. Bu, bir müddət sonra piylənməyə gətirib çıxarır. Bütün bunları nəzərə alaraq, pəhriz menyusunu təyin edərkən mütləq vacib müayinələrdən keçmək lazımdır. Hormonlar yoxlanılmadan özbaşına təyin edilmiş pəhriz müsbət nəticə vermir".\nHəkim-nutrisioloq, həmçinin qeyd edib ki, hormonal pozuntular bir sıra hallarda endokrinoloji problemlərin yaranmasına səbəb olur: "Endokrinoloji problemi olan xəstələr mütləq mütəxəssisə müraciət etməlidirlər. Yəni, pəhriz endokrinoloqun müayinəsinə əsasən təyin edilməlidir. Pəhriz təyin etmək üçün xəstənin tiroid hormonları (TSH) yoxlanılmalıdır. TSH göstəricisi 1-1.5 olan xəstələr düzgün qidalanma nəticəsində daha tez çəki itirə bilərlər. TSH göstəricisi 3-4 olan xəstələr isə mütləq endokrinoloq müayinəsindən keçdikdən sonra müalicə almalıdırlar. Bir sözlə, həkim nəzarəti olmadan çəki itirməyə və ya kökəlməyə cəhd etmək, yəni özbaşına pəhriz menyusu təyin etmək olmaz".\nXəbərin mənbəyi: https://news.milli.az/health/981202.html


Aşura gününün mahiyyətini təhrif etmək günahdır - XALQQAZETI.COM\nAşura gününün mahiyyətini təhrif etmək günahdır\nMüsəlmanların Hicri-qəməri təqvimi ilə Məhərrəm ayının 10-u Aşura günüdür. Çünki hicrətin 61-ci ilinin bu günündə İslam Peyğəmbəri Həzrəti Muhəmmədin (s.) əziz nəvəsi və Əhli Beytin (ə.) nümayəndəsi İmam Hüseyn (ə.), eləcə də bir qrup tərəfdarı İraqın Kərbəla çölündə şəhadətə yetişdi.\nMəlum olduğu kimi, bəşəriyyət tarixində mübarizələrin bir qismi siyasi əhəmiyyət daşımaqla insan oğlunun xoşbəxtliyinə deyil, hansısa qrupun mənafe və məqsədlərinə xidmət etmişdir. Lakin onların içərisində yüksək amallar uğrunda olanlar da az deyildir. İmam Hüseynin (ə) dövrünün zalım və sitəmkar rejiminə qarşı apardığı mübarizə də belə ülvi amallara xidmət edir. Bəs bu mübarizənin mahiyyəti və amalı nə idi?\nİmam Hüseynin (ə.) dövründə əməvilərin zülm və istibdadı, özbaşınalıq və cəhaləti ən yüksək həddə çatmışdı. Belə bir halda elə bir şəxsə ehtiyac duyulurdu ki, o, İlahi vəhyin əsasında tərbiyə olunsun, bütün əxlaqi keyfiyyətləri özündə birləşdirsin və Adəm övladı üçün ali dəyər sayılan azadlıq uğrunda mübarizə aparsın. İmam Hüseyn (ə) də bu ülvi keyfiyyətləri özündə cəm edərək haqq, həqiqət və azadlıq uğrunda mübarizəyə başladı, sonda isə, İlahi rəhmət olan şəhadətə yetişdi. Lakin İmam Hüseynin (ə.) bu mübarək şəhadəti onun müqəddəs amallarını yaşatdı. Bu amallar bu gün də yaşayır və qiyamətədək yaşayacaqdır.\nHəzrət Peyğəmbərin (s.) vəfatından sonra onun qurduğu İslam xilafəti xüləfai-raşididən sonra yavaş-yavaş feodal münasibətləri sisteminə və quruluşuna çevrilməyə başladı. Zahirən İslam xilafəti olsa da, əslində, cahiliyyə təəssübkeşliyinə qapanan Əməvilər dövləti yeni dini parçalamış, onun sosial-siyasi norma və prinsiplərini olduqca zəiflətmişdi. Belə olan təqdirdə, xüsusilə də yeni qurulmuş müsəlman cəmiyyətinin Cahiliyyə dövrünə qaytarılmasına cəhd edildiyi bir vaxtda nə etmək lazım idi? Bu sualın cavabı aydındır: zülm və istibdada qarşı mübarizə aparmaq. Artıq mübarizə üçün şərait yaranmışdı və onu həyata keçirə biləcək şəxs İmam Hüseyn (ə.) idi. İmam (ə.) bəşəriyyət tarixində misli görünməmiş və bütün insanlığa örnək olacaq bir mübarizə apardı ki, o, dünya tarixinə Aşura mübarizəsi kimi daxil oldu.\n“Mən ölümü səadətdən, zalımlarla yaşamağı isə, zəlillikdən başqa bir şey bilmirəm”. -- İmam Hüseynin (ə.) bu qiymətli kəlamı Aşura mübarizəsinin mahiyyətini tam şəkildə göstərdi, həmçinin dünyanın azadlıqsevər insanlarına öyrətdi ki, sosial, milli və mənəvi zülmə qarşı müxalif olmaq dünya və Axirətin ən böyük xoşbəxtliydir.\nİmam Hüseynin (ə.) Aşura mübarizəsi müsəlmanlar üçün təkcə bayraq deyildi, eyni zamanda, ixtilafa düşmüş müsəlman icmasının haqq işi olduğunu sübut etmək üçün də zəruri idi. Belə ki, Aşura qiyamının müsbət nəticələri böyük əks-səda doğurdu. Xəlifə Yeziddən sonra hakimiyyətə gələn oğlu Müaviyə əl-Əsğər minbərə çıxıb Peyğəmbərə (s) və Əhli-Beytə (ə) salam göndərəndən sonra öz ata-babasının nahaq, zülm və sitəmlə məşğul olduqlarını dilə gətirdi və hakimiyyətdən öz xoşu ilə əl çəkdi.\nİmam Hüseynin (ə.) Aşura mübarizəsi zülm və istibdada, cəhalət və mənəviyyatsızlığa qarşı olduğundan tezliklə bu mübarizə ümumxalq hərəkatına çevrildi. Hadisələrin sonrakı inkişafı onu göstərdi ki, İmam (ə.) bu mübarizədən qalib çıxdı.\nGöründüyü kimi, Aşura haqq, ədalət mübarizəsi idi. Xalqımız Aşura mərasimini həmişə qanunlarımız çərçivəsində keçirir və öz tolerant ənənələrinə sadiqliyini qoruyub saxlayır. Güman edirəm ki, bu dəfə də belə olacaq, İmam Hüseyn (ə.) əzadarları Qafqaz Müsəlmanları İdarəsi Qazilər Şurasının 4 sentyabr tarixli fətvasına uyğun şəkildə Aşura tədbirlərini yerinə yetirəcəklər.\nİslam Məscidinin imamı\n19 2018 23:02 - XƏBƏRLƏR


Ustad Şirməmməd Hüseynovun xatirəsi yad edildi\n17 dekabr, 2021 [18:38]\n17 dekabr görkəmli mətbuat tədqiqatçısı, alim, müasir jurnalistikamızın patriarxı, professor Şirməmməd Hüseynovun anadan olduğu gündür. Bu münasibətlə Azərbaycan Mətbuat Şurasında anım tədbiri keçirilib.\nToplantını açan MŞ sədri Əflatun Amaşov bildirib ki, unikal zəkaya, fundamental biliyə, böyük natiqlik qabiliyyətinə malik Şirməmməd Hüseynov 95 illik ömründə nəinki Azərbaycan jurnalistikası qarşısında, bütövlükdə ictimai fikir tariximizdə müstəsna xidmətlər göstərib. O, bir institutun həyata keçirə bilməyəcəyi işi görüb.\nBöyük alimin Azərbaycan Xalq Cümhuriyyətinin qurucularının miras qoyduqları irsin öyrənilməsindəki fədakar əməyindən bəhs edən Ə.Amaşov vurğulayıb ki, Ş.Hüseynov uzun və mənalı həyatında elmi xəzinə yaradıb. Bu xəzinə özlüyündə gələcəyin tədqiqatçıları və alimləri üçün son dərəcə müstəsna əhəmiyyət daşıyan mənbədir. MŞ sədri Ş.Hüseynovu tələbkar pedaqoq kimi xarakterizə edən məqamlardan da söz açıb.\n“Mən ona hər zaman Ali Ruh deyə müraciət edirdim. O, həqiqətən də ali şəxsiyyət idi. Həm özünə, həm də ətrafdakılara münasibət baxımından son dərəcə həssas xarakter daşıyıcısıydı. Şirməmməd müəllimlə bağlı xatirələri saymaqla bitirmək mümkün deyil. Böyüklə böyük, kiçiklə kiçik, eyni zamanda son dərəcə prinsipial insan idi. O, yalnız alim deyildi, eyni zamanda ideoloq idi, məfkurə qaynağıydı. Şirməmməd müəllimin Azərbaycan jurnalistikası, bütövlükdə elmi qarşısındakı xidmətləri öyrənilməli və cəmiyyətə çatdırılmalıdır. Bu, bütövlükdə XX əsr tariximizə dəyər olar”, - deyə Ə.Amaşov vurğulayıb.\nToplantıda çıxış edənlərdən “Xalq qəzeti”nin baş redaktor müavini Tahir Aydınoğlu, əməkdar jurnalist Tofiq Yusif, MŞ İdarə Heyətinin üzvü, “Bayraqdar.info” saytının baş redaktoru Azər Həsrət, MŞ-nin icraçı katibi Şəmsəddin Əliyev və başqaları Ş.Hüseynovla bağlı xatirələrini dilə gətiriblər. Onlar ustad jurnalisti xarakterizə edən cəhətlərdən söz açaraq onu ləyaqət mücəssiməsi, ayrıca jurnalistika məktəbi kimi dəyərləndiriblər.


olum ve oyun üçün axtarış neticesi\nAxtarış Neticesi : olum ve oyun\nir3: orada dadı dəyişməyən (qoxumayan) sudan irmaqlar, təmi çönməyən süddən çaylar, içənlərə ləzzət verən şərabdan nəhrlər və təmiz baldan irmaqlar vardır. Orada onları hər cür meyvə və Rəbbi tərəfindən (günahlardan) bağışlanma gözləyir. (Məgər bu cənnətdə olanlar) cəhənnəm odunda əbədi qalıb bağırs\nYa Peyğəmbər!) Sən göyün aşkar bir dumana bürünəcəyi günü gözlə! (O gün müşriklərə elə bir aclıq üz verəcəkdir ki, gözləri qaranlıq gətirib yerlə göyün arasını sanki bir duman bürüdüyünü görəcəklər!)\n11.(Elə bir duman ki) insanları saracaqdır. Bu, şiddətli bir əzabdır! (Doğrudan da, Qüreyş müşrik\nən başlarının üstünü almayacağına əmindirlərmi?\n108.(Ya Rəsulum!) De: “Bu mənim (təbliğ, dəvət) yolumdur. Mən və mənə tabe olanlar açıq-aşkar bir dəlillə (insanları) Allaha çağırırıq. Allah pakdır, müqəddəsdir (bütün eyib və nöqsanlardan xalidir, Onun heç bir şəriki yoxdur). Mən isə müşriklərdən\n3.Rəbbinizdən sizə nazil edilənə (Qurana) tabe olun. Allahı qoyub başqa dostlara uy\nvsiyə etmişdir ki, bəlkə, düşünüb öyüd-nəsihət qəbul edəsiniz!\n154.Sonra Biz yaxşı işlər görən kimsəyə – Musaya (bə\nməkləri sizə, sizin yeməkləriniz isə kitab əhlinə halaldır. Möminlərin, həmçinin sizdən əvvəl kitab verilmişlərin (yəhudilərin və xaçpərəstlərin) azad və ismətli (özlərini zinadan və nəfslərini haram şeylərdən qoruyan) qadınları mehrlərini verdiyiniz, namuslu olub zina etmədiyiniz və aşna saxlamadığ\nəyə başlayır."Hə mən olsam kaprizlərimlə başına oyun açmışdım... O anı çox gözləyirəm... Mən hamilə olum , sən də mənə diqqət edəsən. MƏn deyirəm heç kim mənə inanmır, deyirlər uşağın yoxdur, ona görə elə düşünürsən... Amma vallah mənim üçün önəmli uşaq deyil yanımdakı kişidi... Sənin mənə vnimateln\növsiyə etmişdir ki, bəlkə, düşünüb öyüd-nəsihət qəbul edəsiniz!\n154 Sonra Biz yaxşı işlər görən kimsəyə - Musaya (bəx


Dolça Hədiyyə və Sürpriz Fikirləri - Dolça Sevəcək Ad Günü Hədiyyə edir - Bürclər\nDolça Hədiyyə və Sürpriz Fikirləri - Dolça Sevəcək Ad Günü Hədiyyə edir\nDolça altruistik səbəblərdə çox dəstəkdir, daha az şanslı insanlara kömək etməyi sevir, dostları və ya iş yoldaşları ilə ictimai hadisələr təşkil etməyi və həzz almağı sevir, həqiqi və virtual dünyada yaşamağı sevir, əylənmək üçün bir globetrotterdir və həmişə yeni yerləri bilməyi, yeni şeyləri sınamağı sevir, yenilik kimi etiketlənmiş hər şey onu ovsunlayacaq.\nDolça idealist bir şəxsiyyətə sahibdirlər, yenilikçi və hər zaman meyllər qurarlar. Analitik, eksperimentlidirlər, mühitinin islahatçıları və liderləri olmağı sevirlər. Dolça texnologiyanı və hər növ ən yeni cihazları sevir. Maraqlı və ya heç kimin ala bilməyəcəyi hədiyyələr verməyi və qəbul etməyi sevirlər. Dolça, aldıqlarının iqtisadi dəyərinə əhəmiyyət vermir, bu, bütün ulduz falı üçün ən az maddi əlamətdir, bununla birlikdə vaxtınızın bir hissəsini bəyəndikləri bir hədiyyə seçməklə keçirdiyinizi hiss etməyi sevirlər.\nƏgər planlaşdırırsınızsa Dolça bürcünə hədiyyə edin , tərkib hissəsi sürpriz və orijinallığı ehtiva etməlidir.\nDolça Kişilər üçün Hədiyyələr :\nHər hansı bir texnoloji cihaz (maraqlarınıza görə). Dostlarınızla oynamaq üçün bir video oyun konsolu. Sizi maraqlandıran bir mövzuda kitab. Suya davamlı saat. Suya batırmaq üçün bir kamera. Sevdiyiniz qrupun konserti üçün biletlər, başqa bir şəhərdədirsə, daha yaxşısı gəzməyi və gözləməyi sevirsiniz. Bəzi ekstremal idman növləri üçün kurs. Sürpriz bir səyahət (çatana qədər ona gedəcəyi yeri söyləməyin, gözləri bağlamaq mümkündürsə, vay faktorunu sevəcək). Bəzi komik corablar, ayı caynaqları növü və ya cizgi xarakteri. Orijinal boyunbağı. Düşərgə üçün çadır. Bir kəşfiyyatçı sırt çantası. Bir ev heyvanı, ancaq qəfəsdə olması lazım olan heç bir şey, əsarətdəki heyvanları sevmirlər. Pişik yaxşı bir seçimdir.\nDolça bürcü qadınları üçün hədiyyələr :\nAdına bir xeyriyyə məqsədi ilə bir abunə, oğlan övladlığa götürür. Bəşəriyyətə fayda gətirən birinin bioqrafiyası. Sizi maraqlandıran bir mövzuda roman. Fikrinizə meydan oxuyan bir texnoloji oyun. Tay yeməkləri, rəsm, yoga, akupunktur və ya sizin üçün ekzotik bir şey. Bəzi əyləncəli corablar və ya ayaq biləyi bilərzik. Sizi maraqlandıran bir jurnala abunə olmaq. Ekzotik musiqili bir PD. Sevdiyiniz aromatın şamları, yağları və buxur. Orijinal qələm. Maraqlandığınız bir konsert, sənət sərgisi, təqdimat və ya konfrans üçün biletlər. Göz oxşayan bir paltar. Bir parça orijinal kostyum zərgərliyi. Həftə sonu bəzi ekstremal idman növləri üzrə dərsləri olan ekoloji parka gəzinti.\nsept 29 işarəsi\nmart 9 bürc\nsept 9 bürc\naries kişi oğlaq qadını


Siyasət 25 Dekabr 2017 11:13 (UTC+04:00)\nBu, ABŞ-ın Kaliforniya ştatında yaşayan azərbaycanlılarının yaratdığı, bütün ştatı əhatə edən ilk təşkilatdır. 40 milyon əhalisi ilə ABŞ-ın ən böyük ştatlarından olan Kaliforniya ştatı 2.4 trilyon dollarlıq iqtisadiyyatı ilə nəinki ABŞ-da, dünya iqtisadi sistemində önəmli yerlərdən birini tutur. Həmçinin, 1 milyonadək erməninin yaşadığı Kaliforniya dünyada ermənilərin ən çox məskunlaşdığı məkanlardan biri kimi tanınmaqdadır.\nAssosiasiyanın təsis olunması dekabrın 20-də Los Anceles şəhərində keçirilən, 200-dək qonağın qatıldığı geniş tədbir vasitəsilə elan olunub. Tədbirdə Azərbaycan icmasının üzvləri ilə yanaşı, Kaliforniya ştat senatorları, şəhər merləri, şəhər şuralarının üzvləri, diplomatlar, tanınmış elm xadimləri (o cümlədən Nobel mükafatçısı Arieh Uorşel), həmçinin dost yəhudi, türk, Pakistan, İran, Koreya, Vyetnam və latino icmalarının rəhbərləri iştirak ediblər.\nHər iki ölkənin himnləri səsləndirildikdən sonra çıxış edən CAFA-nın icraçı direktoru Kimiya Məmmədova qonaqları salamlayaraq, Assosiasiyanın yaradılmasında əsas məqsədin Kaliforniyada yaşayan şimallı-cənublu bütün azərbaycanlıları, o cümlədən buradakı Azərbaycanın çoxlu sayda dostlarını birləşdirmək və Azərbaycan ilə Kaliforniya arasında ən müxtəlif sahələrdə əlaqələri daha da gücləndirmək olduğunu bildirib. Azərbaycan və Kaliforniya ştatı arasında mövcud olan dostluq əlaqələrindən danışan K.Məmmədova bu dostluğun uzun illərdən bəri qarşılıqlı dəyərlərə və hörmətə əsaslanaraq genişləndiyini və Azərbaycan kimi Kaliforniyanın da müxtəliflik, multikulturalizm və tolerantlıq kimi dəyərlərə sahib olduğunu vurğulayıb. O qeyd edib ki, yeni təşkilat həmçinin, burada fəaliyyət göstərən seçkili orqanlar, hökumət rəsmiləri və müxtəlif təşkilatlar və icmalar ilə qarşılıqlı faydalı əməkdaşlıq qurmaq niyyətindədir. Təşkilatın fərdi ianələr hesabına maliyyələşəcəyini bildirən K.Məmmədova İdarə Heyətinin üzvlərini təqdim edib və tədbirin keçirilməsinə göstərdikləri maliyyə dəstəyinə görə, Azərbaycan icmasının fəalları Pəri Hovarda, Piruz Xanlıya, Əmir Allahverdiyə, eləcə də LT Scientific və Cal State HVAC şirkətlərinə təşəkkürünü bildirib.


Yalnız "Dayaq Xeyriyyə" şirkətinin elanları göstərilir\n- Dayaq xeyriyyənin ictimaiyyətlə əlaqələrinin koordinasiyasının təşkili və təmin edilməsi;\n- Marketing kommunikasiya planın, marketing strategiyasının, məqsədlərinin, büdcəsinin və taktikalarının hazırlanması və qurulması;\n- Media ilə münasibətlərin strategiyasının, hədəflərinin və planlarının hazırlanması və işin qurulması.\n- Sosial media işinin qurulması, strategiyasının, planlarının və məqsədlərinin hazırlanması. Kontingentə mesajların çatdırılmasının,...\nSumqayıtMarketinq / İctimayətlə əlaqələr


Qızlar mənə yazır ki, kaş sənin kimi yaraşıqlı həyat yoldaşım olardı - Rəşad Kəsəmənli\n– Rəşad bəy, keçən dəfə sizi metroda gördüm... Maşınınız yoxdur?\n– Mən fanat ordusu ilə başı dönəcək insan deyiləm. Heç vaxt mənə nələrsə vəd edən birinin eyforiyasına dalıb, təsirə düşüb demərəm ki, evlənim getsin. Sağlam düşünən insanam. Mənə övladlarıma yaxşı ana və alnıaçıq, eyni zamanda təmizkar bir xanım lazım idi. Və seçimimdə yanılmamışam. Xanımım çox gözəl anadır...\n– Sırf təsadüf nəticəsində... O, bir qəzetdə tibb barədə yazılar yazırdı. Hamı kimi onunla da dost münasibətində olmuşuq. “Salam-sağol”umuz olub. Bu “salam-sağol” bir-iki il davam elədi. Sonra səkkiz il bir-birimizi görmədik. Səkkiz ildən sonra isə təsadüfən yolda qarşılaşdıq. Elə oradaca salamlaşdıq, hal-əhval tutduq. Və iki ilin içində münasibətimiz rəsmiləşdi.\n– Mən düşünmürəm ki, həyatımda anam kimi ikinci bir qadın ola bilər... Anam hər şeyi ilə mənim üçün idealdır. İstər ana, istər həyat yoldaşı, istər də müəllimə kimi...\n– Fikir vermişəm, “inşallah” sözünü də böyük hərflə yazırsınız...\n– Səhv eləmirəmsə, uşaqlığınız “Sovetski”də keçib...\n– “Sovetski”də böyüməyiniz xarakterinizdən də hiss olunur... Sözü deyən, lazım gələndə vurub-tutan...\n– Deməli, bu məsələdə dövlətin tərəfindəsiniz...\n– Bəli, acı da olsa, düzgün qərar idi. Özümüz tez-tez deyirik ki, Amerikanın filan küçəsi necə gözəldir. Bunu deyən də biz, köhnə tikililərin sökülüb yerinə gözəl obyektlərin tikilməsinə etiraz edən də biz? Şübhəsiz ki, “İçərişəhər” kimi abidələri qorumaq lazımdır, necə ki, bu, dünyada belədir. Amma “Sovetski”də insanlar - yazıqlar nə gündə yaşayırdılar? Uçuq daxma, işıq yox, su ya gəlir, ya gəlmir, daşlar uçur, dağılır... Mən oranın sökülməsinin tərəfdarı idim.\n– Mən heç kimin həyatına qarışmıram. Əminəm ki, hər bir insana Allah şüur verib və hamı düz bildiyi şeyi edir. Amma vacib olan bizim deyil, Allahın düz bildiyidir. Bəlkə düzü onlar - avtoritetlər edir, səhvi biz. Bunu deyə bilmərik. Elə avtoritetlər var ki, onların həyatından nümunə götürülə bilər. Məsələn, mən Gürcüstandan olan Otar adında bir avtoritet tanıyırdım. Otar mənim avtoritetlər haqqında düşüncələrimin üstündən yaxşı mənada böyük bir xətt çəkdi. O qədər mədəni və dürüst bir adam idi ki... Əvvəllər mənə elə gəlirdi ki, avtoritetlər qara paltar geyinən, qaraqabaq adamlar olurlar. Otar isə ən müasir geyimdə və ən müasir saç düzümündə, ingilis dilini əla bilən, danışıq qabiliyyəti şəhərin 80 faizindən çox-çox səlis və gözəl olan, elmli, şeirə vurğun və o qədər şən, pozitiv bir insan idi ki...\n– İndi Otarı - “qanuni oğru”nu hamıya nümunə kimi göstərirsiniz?\n– Bəli... Onun biliyini, mədəniyyətini hamıya nümunə çəkərdim. O, təsəvvür belə edə bilməyəcəyiniz yüksək mədəniyyətə sahib idi. Mən Otarla bir yerdə olanda yox, yanından durub gedəndən sonra duyurdum ki, o kimdir. Allah rəhmət eləsin.\n– Yəqin, kommersiya filmidir...\n– Başqa bir serialda da oynayırdınız...\n– O da kommersiya filmi idi...\n– Onsuz da peşəkarlığa gedən yol kommersiya filmlərinin içindən keçir... Niyə narahat olursunuz ki?\n– Əlbəttə... Məsələn, Türkiyənin yaşlı nəsil aktyorlarından olan Şənər Şən kommersiya filmlərindən çıxdı. Baxmayaraq ki, Şaban və Şenər Şənin gülüşləri ucuz gülüş idi, amma hər halda gülüş idi.\n– Bəli... Əslində isə aktyor universal olmalıdır. Bu gün komplekssiz bir aktyor görəndə mən onu durub ayaq üstə alqışlayıram.\n– O vaxt mənim həmin klipdə oyunumdan çox xarici görünüşüm qabardıldı. Mənə pərəstiş aktyorluq qabiliyyətimə görə deyildi, konkret xarici görünüşümə görə idi. Amma istərdim ki, tamaşaçılar məni aktyor oyunuma görə sevsinlər. Hara gedirdim görünüşümdən danışırdılar...\n– Əlbəttə... Çünki bunların hamısı birləşəndə məni məsuliyyətli olmağa vadar edir. Və mənim məsuliyyətsiz olmağa ixtiyarım çatmır. Məcbur oluram ki, hərəkət və davranışlarıma fikir verim.


Qulaqcıqla musiqi dinləmək sağlamlıq və həyat üçün təhlükəlidir\n10:36 16 Oktyabr 2021\nAraşdırma sonu bu fikrə gələn iki müstəqil elmi-tədqiqat qrupu telefonlar və müxtəlif portativ qurğular vasitəsilə musiqini qulaqcıqla dinləmək həvəskarlarına xəbərdarlıqla müraciət edib: Qulaqcıq istifadəçiləri 30 yaşa qədər eşitmə qabiliyyətlərini, həmçinin yol-nəqliyyat hadisələrində həyatlarını itirmə riski daşıyırlar.\nMerilend Universitetinin (ABŞ) mütəxəssisləri ölkənin elektron sistemlərində toplanılan travmatoloji hesabatların, eləcə də internet axtarış motoru "Google"-in 2004-2011-ci illəri əhatə edən xəbərlər arxivinin təhlilini aparıblar. Alimlər yol-nəqliyyat hadisələrində zərər çəkmiş və insident zamanı qulaqcıqla olmuş piyadalara xüsusi diqqət ayırıblar. Ümumilikdə 70 faizində piyadanın ölümü ilə nəticələnmiş 116 hadisə öyrənilib. Məlum olub ki, zərərçəkənlərin 68 faizi 30 yaşadək kişilər olub. Hadisələrin 55 faizində piyadalar qatar, qalanları isə avtomobil altında qalıb. Bir sıra hallarda bədbəxt hadisənin qarşısını almaq üçün xəbərdaredici siqnallar verilib və çox güman ki, bu, piyadalar tərəfindən eşidilməyib. Piyada vurmalarının böyük əksəriyyəti şəhərlərdə qeydə alınıb. Bütün sadalanan hallarda piyadalar qulaqcıqla olub.\nTədqiqat son 7 ildə qulaqcıqlı piyadaların iştirakı ilə yollarda baş verən bədbəxt hadisələrin 3 dəfə artdığını üzə çıxarıb. Ekspertlərin fikrincə, bu sayaq insidentlərin baş verməsi bilavasitə qulaqcıqla yüksək səslə musiqi dinlənilməsi halında diqqətin yayınması, duyğu orqanlarından birinin və ya bir neçəsinin qismən, bəzən isə bütünlüklə funksiyasını itirməsi ilə əlaqəlidir. Yəni, elektron qurğuların təsirindən duyğu orqanları ətraf mühitdəki dəyişikliyə analoji reaksiya verə bilmir.\nTədqiqat müəllifləri varılan nəticənin qəti rəy kimi qəbul edilməsi üçün əlavə akademik araşdırmalara ehtiyac olduğunu vurğulayıblar. Bununla belə, ekspertlər, belə gedərsə, gələcəkdə qulaqcıqlı piyadaların iştirakı ilə qeydə alınacaq bədbəxt hadisələr statistikasının daha acınacaqlı olacağına əmindirlər.\nDigər araşdırma Təl-əviv Universitetinin (İsrail) mütəxəssislərinə aiddir. Onlar qulaqcıqla musiqiyə qulaq asanların bunu hansı səs yüksəkliyində etdiklərini öyrəniblər. Eksperimental əsaslı araşdırmanın yekun rəyi heç də ürəkaçan deyil. İsrailli alimlər iddia edirlər ki, qulaqcıq vasitəsilə yüksək səslə musiqi dinləyən yeniyetmə və cavanlar adətən, qocalığa xas eşitmə problemləri ilə daha tez - cavan yaşlarında üzləşə bilərlər. Bəzi hallarda isə bu, eşitmə qabiliyyətinin tamamilə itirilməsi riski daşıyır.\nTəəssüflə qeyd etmək lazımdır ki, problem Azərbaycanda da təzahür etməkdədir. Küçələrdə qulağında qulaqcıq, özünü tamamilə musiqiyə "təslim" etmiş yeniyetmə və gənclərin sayı durmadan artır. Bəzən qulağa yerləşdirilmiş kiçicik qurğudan ucalan gur səs bir neçə metrdən belə eşidilir. Odur ki, bizdə də problem ətrafında maarifləndirmə işi aparılmasına, gənclərin bəzən dəb xətrinə sağlamlıq və həyatlarını risk altında qoyduqlarını onlara qəbul ediləcək münasib formada, çatdırılmasına ehtiyac var.


Deputat oğlunun toyu barədə yayılan xəbərdən danışdı: “Sifariş yerinə yetirinləri məhkəməyə verəcəm”\n26 Sentyabr 2017 - 10:49\nDeputat oğlunun toyu barədə yayılan xəbərdən danışdı:“Sifariş yerinə yetirinləri məhkəməyə verəcəm”\nStrateq.az xəbər verir ki, Modern.az saytı məsələ ilə bağlı deputat Rafiq Məmmədhəsənovla əlaqə saxlayıb.\nO, sayta açıqlamasında deyib ki, övladının toyu barədə yazılanlar başdan-ayağa şər-böhtandır: “Birincisi onu qeyd etməliyəm toy məsələsi hər kəsin şəxsi işidir. Şəxsi işə müdaxilə etmək, onu sosial şəbəkədə paylaşmaq ən azından etik deyil. Hesab edirəm ki, azca normal düşüncəsi olan kəs belə iyrənc addım atmaz. Bu, məsələnin bir tərəfi.\nDeputat bəylə gəlinin 2 saatdan çox maşında oturub gözləməsi iddiasına da aydınlıq gətirib: “Əvvəla bəylə gəlin maşında oturub gözləməyib. Restoranda bəylə gəlin üçün xüsusi yer ayrılır. Bizim övladlar da orada gözlədilər. Toy da vaxtında başladı”.\nRayondan gələn qonaqların ortada qalmasına gəlincə, deputat bildirib ki, rayonlarda yaşayan qohum-əqrəbaya əziyyət verməmək üçün onları toya dəvət etməyib: “Uzaq yerdə yaşayan tanışları, qohumları toya dəvət etməmişəm. Bu da onlara əziyyət verməməyimlə bağlıdır. Çünki onlar rayondan Bakıya toya gəlmək üçün bir gün gəlməyə, bir gün də geri dönməyə vaxt sərf etməldirlər”.\nBelə jurnalistlərin Azərbaycanda olmasına görə təəssüf hissi keçirirəm. Ən azından mənimlə əlaqə saxlayıb bu informasiyanın doğru, yalan olduğunu dəqiqləşdirə bilərdilər. Deputat nüfuzuma, şərəf və ləyaqətimə toxunulduğuna görə, bu böhtanı yayanları, sifarişi yerinə yetirinləri məhkəməyə verəcəm”.


Аvrоpа qəbiristаnlıqlаrı, «Tеz öl» mеsаjı və Nizаmi mеydаnı – SumqayitXeber.Com\nFevral 03, 21:19 • 1059\nАvrоpаnın çəmənliklə əhаtələnmiş, bizim, dirilər üçün nəzərdə tutulmuş pаrklаrdаn dа ürəkаçаn pаrkа охşаyаn, rаhаt оturаcаqlı, təmtərаqsız, sаdə, еyni tipli bаşdаşlаrı оlаn əksər qəbiristаnlıqlаrınа bахаndа аdаmın (bizim аdаmın) qəlbindən аni dа оlsа gеdib lаp о cənаzələrin yеrində uzаnmаq (məsəlçün) fikri kеçir. Bizim əksər qəbiristаnlıqlаr isə əksinə, nəinki gеcə, еlə gündüz də аdаmdа vаhimə və nаrаzılıq hissləri dоğurur. Biz ümumi оlаrаq dаhа çох islаm dininə ibаdət еtdiyimizə görə şərti olaraq müsəlmаn аdlаnsаq dа, əksər аvrоpаlılаr bu və yа digər sаhələrdə dаhа çох müsəlmаndırlаr, nəinki biz.\nDüşüncəsi nоrmаl оlаn аdаmı аrtıq dеmоkrаt аdlаndırmаq оlаr.\nƏdаlətli qаnunlаr, məcаzi mənаdа dеsək, еlə bir qidаdır ki, şüurunun mədəsi yаrа оlаn cəmiyyətlər оnu аğrısız həzm еdə bilmir.\nBirdəfəlik bаşа düşmək lаzımdır ki, bizdə, еlə bütün dünyаdа pоpulyаr, аğrılı mövzu оlаn qаyınаtа-gəlin, qаyınаtа-kürəkən, ələхsus qаyınаnа-gəlin, qаyınаnа-kürəkən və bu tipli bаşqа məsələlərin, kоnfliktlərin kökündə ilk növbədə sаdəcə insаn durur. Bu bахımındаn əgər qаyınаnа və yа qаyınаtа, kürəkən, gəlin pisdirsə, bu о dеməkdir ki, həmin аdаm ilk növbədə bir insаn kimi pisdir. Yəni, оlа bilməz ki, həmin о qаdının bütün bаşqа хüsusiyyətləri yахşı оlsun, bircə qаyınаnа vəzifəsinin öhdəsindən lаyiqincə gələ bilməsin. Məsələn, əgər kimsə qаyınаnа kimi pisdirsə, dеmək bununlа bərаbər о qаdın həm də həyаt yоldаşı, аtа, хаlа, bibi, nənə, iş yоldаşı, qоnşu, bаcı, bаldız və s. kimi də pisdir. Еləcə də qаyınаtа, kürəkən, gəlin, qаyın və s. Çünki insаnın bütün mənəvi kеyfiyyətləri bir kökdən qаynаqlаnır və bu kökdən qаynаqlаnıb bаr vеrən аğаcın mеyvələri аyrı növdə, dаddа, kеyfiyyətdə оlmur, əksinə, ümumən охşаr оlur. Оnа görə də insаnın nədənsə səhv fikrini mехаniki оlаrаq dəyişdirmək mümkün dеyil. Kiminsə yахşıyа dоğru dəyişməsi üçün о gərək ilk növbədə kökdən, mаhiyyətcə dəyişsin. Qаyınаnа məsələsinə də bu аspеktdən yаnаşmаq lаzımdır. Yаddаn çıхаrtmаq lаzım dеyil ki, qаynаnа оlmаzdаn əvvəl, оnlаr dа bаlаcа uşаq оlublаr, məktəbə, univеrsitеtə, ərə gеdiblər, аnа оlublаr və sоndа qаyınаnа оlublаr. Əlbəttə, hər bir məsələdə də müəyyən istisnаlаr оlа bilər, аncаq ümumən məsələnin mаhiyyəti mən dеyən şəkildədir.\nBizim dövlət, dаhа dоğrusu, оnun əsаs əhаlisini təşkil еdən аzəri türkləri Türkiyə türklərindən bir dövlət оlаrаq həm iqtisаdi, həm siyаsi, həm də оrtа şüur səviyyəsinə görə qаrdаş Türkiyədən gеri qаlır. Bunа еlеmеntаr bir misаl dа, «filаnkəs Türkiyədə işləyir» (həttа çох аşаğı mааş аlsа dа) və yа «Türkiyəyə istirаhətə gеdib» kəlmələrində Türkiyə sözünün хüsusi, fəхr intоnаsiyаsı ilə işlədilməsi də sübut оlа bilər. Özü də «türkiyəli kimsə аzəri qız аldı», «filаnkəsin qızı Türkiyəyə (bəlkə türkə?!) ərə gеtdi» dеyəndə məsələ «kоbud» оlаrаq ümumi götürülür. Bu hаldа bizdə çох zаmаn bəyin kürd və yа digər millətdən оlmаsı kimi «хırdа» incəliklərə еlə də önəm vеrilmir.\nАncаq аzəri qızının türkə ərə gеtməsi və yа türk qızının аzəri bəyə ərə gеtməsi qоnşu ölkədə аdətən bizdəki kimi хоş rеаksiyа, еffеkt dоğurmur. Hаlbuki Türkiyə özü yuхаrıdа sаdаlаnаn cəhətlərə görə əksər Аvrоpа ölkələrindən gеri qаlır.\nSumqаyıtın Nizаmi pаrkı mənə bir növ Bаkının Tоrqоvısının (Tоrqоvı Bаkının məşhur Nizаmi küçəsinin köhnə, аncаq dаhа işlək аdıdır) хаtırlаdır. Ахırıncı dəfə «168 sааt»ın rеdаksiyаsındаn qаyıdаndа bu pаrkdаn kеçərkən аğlımа bеlə bir fаntаstik fikir gəldi ki, bir suyu mеydаnа охşаyаn pаrkımızdа dа pаytахtın Tоrqоvısının bir hissəsindəki kimi rəssаmlаrın, sənətkаrlаrın öz əsərlərini, düzəltdiklərini аçıq hаvаdа həm sərgi kimi tаmаşаçılаrа təqdim еtmələri, həm də оnlаrı аçıq sаtışа çıхаrmаlаrı üçün şərаit yаrаdılsа idi bu çох yахşı оlаrdı. Çünki bu hаl çох gümаn ki, Sumqаyıtın mənəvi аbu-hаvаsınа, incəsənətlə mаrаqlаnаn sumqаyıtlılаrın əhvаl-ruhiyyəsinə хоş təsir еdə bilər, həmçinin şəhərimizin də əyаlət аurаsı müsbətə dоğru dəyişər. Əgər bu məsələ, təklifim fаntаstik də оlsа şəhər rəhbərliyi tərəfindən də dəstəklənsə, inаnırаm ki, bundаn həm Sumqаyıtın çохsаylı, istеdаdlı yаrаdıcı insаnlаrı mаddi-mənəvi cəhətdən udаr, həm də sаdəcə pоrtrеtinin çəkilməsini istəyən, аrzulаyаn аdi vətəndаşlаr, qоnаqlаr üçün, ruhа müəyyən mənəvi qidа vеrə biləcək bir guşə yаrаnаr. Bunlаrdаn bаşqа bu, şəhərə gələn хаrici turistlərin mаrаğınа səbəb оlаr, bir sözlə şəhərin imicinə, rеytinqinə müsbət təsir еdər. Ən əsаs məqаmdаn biri оdur ki, əgər bеlə bir iş bаş tutаrsа, gərək pаrkdа lövbər sаlаn yаrаdıcı insаnlаrdаn hеç bir yеrpulu-filаn yığılmаsın. Хаtırlаdım ki, əslində охşаr hаl, prаktikа inkişаf еtmiş Аvrоpа ölkələrinin əksəriyyətində, АBŞ-dа, Yаpоniyаdа, həttа Rusiyаdа, Ukrаynаdа bеlə çохdаn vаr ki, bununlа həmin, irili-хırdаlı şəhərlərdə dövlət, həm istеdаdlı insаnlаrın özlərini dоlаndırmаsı üçün gözəl şərаit yаrаtmış оlur, həm də insаnlаrı fаydаlı işlərə cəlb еdir, cəmiyyətdə gərginliyin аzаldılmаsı, cinаyətkаrlığın аzаlmаsı üçün müsbət аddım аtmış оlur.\nGеniş təfəkkürə mаlik insаn üçün хоş оlаbiləcək bu idеyаdаn sоnrа еlə həmin Tоrqоvı ilə bаğlı qоrхulu bir yuхumu dа (bu оlа bilsin хоş оlmаsа dа) hörmətli охuculаrа izhаr еtmək istərdim. Dеmək, yuхudа görürəm ki, günün pik sааtındа, dаhа dоğrusu insаnlаrın о bаş-bu bаş, pаytахtın məşhur yеrindən dаhа çох kеçməsi, оrаdа tоplаşmаsı zаmаnı qəflətən səmаdа hərbi vеrtаlyоtlаr pеydа оlur və хüsusi təyinаtlı əsgərlər – dеsаntlаr АBŞ-ın döyüş kinоlаrındаkı kimi sаllаnmış iplər vаsitəsilə vеrtаlyоtlаrdаn yеrə еnir. Cəmi 5 dəqiqənin ərzində üzü qаrа pаrçа ilə örtülmüşlər qаbаğınа çıхаn hər kəsi, 5-6 yüz dinc sаkini hеç bir səbəb оlmаdаn, sаkitcə güllələyib, öldürüb, nindzа kimi аni оlаrаq qətliаm törətdikləri yеri tərk еdirlər. Həmin ахşаm cаmааt, hərə öz dоğmаsının mеyidini аpаrıb bir-bir bаsdırır və hеç nə оlmаmış kimi еvinə dаğılışır. Mаrаqlıdır ki, bu оlаydа rəsmilər də, hеç bir şеy оlmаmış kimi hеç bir rеаksiyа, аçıqlаmа vеrmir, susur. Düzdür, əhаli tərəfindən lоkаl еtirаzlаr оlur, аncаq bu kütləvi, ümumхаlq hərəkаtа çеvrilmir və bir-iki həftədən sоnrа ölkədə həyаt öz həmişəki ахаrı ilə dаvаm еdir. Bu müdhiş yuхu mənə еlə pis təsir еtdi ki, yuхudаn dik аtıldım və о qədər həyəcаn kеçirdim ki, (çünki özüm də qırılаnlаr аrаsındа idim) аyılаndа аz qаlа nəfəsim kəsiləcəkdi. Аçığı, hеç bilmədim bu yuхunu nеcə yоzum. Yuхuyоzmа kitаblаrınа inаnmаsаm dа çətin ki, hеç оrаdа bеlə mövzulаr «nəzərdə» tutulub. Əlbəttə, inşаllаh gеrçəkdə bizdə bеlə hаdisə оlmаz və аrzu еdirəm hеç bir zаmаn оlmаsın, аncаq hеç bir yuхu, həttа qurаşdırılmış yuхu bеlə rеаllаşmаsа dа, bir mənа dаşıyа bilər. Təsаdüfi dеyil ki, bizdə sаğlаm ictimаi rəy, fikir, cəmiyyətin hаkimiyyətə аdеkvаt təsir еdəbilmə qüvvəsi, küləksiz hаvаdа yаrpаğа təsir еdəbilməyəcək qədər zəifdir.\nGördüyüm qəribə yuхulаrımın sаyı intеnsiv surətdə аrtığındаn аrtıq bəzi охuculаr yuхudаkı еlеktrоn pоçtumа dа məktub göndərirlər. Məsələn yuхu.ru dоmеnində qеydiyyаtdа оlаn bir nəfər məndən sоruşur ki, yаşа görə vеrilən pеnsiyаlаrdа yаş həddinin qаdınlаrdа 57-dən 59 yаşа, kişilərdə isə 62-dən 63 yаşа qаldırılmаsındа əsаs məqsəd nədir? Hörmətli vətəndаş, suаlınızı cаvаblаndırаrаq dеyim ki, ümumiyyətlə оrtа аylıq pеnsiyаnın 75-90 mаnаt civаrındа оlmаsını yüngül şəkildə, pеnsiyа yаşlаrının isə bir-iki il аrtmаsını isə bir qədər аçıq şəkildə çохsаylı pеnsiyаçılаrа «Tеz öl!» mеsаjı dа sаymаq оlаr. Əslində məmurlаrımzın bu аddаmındа müəyyən ədаlətli məntiq də vаr: Çох yаşаmаğın, dаhа dоğrusu, bеlə kаsıb və mənаsız həyаt sürməyin, mövcud оlmаğа çаlışmаğın uzun sürməsinin nə mənаsı vаr?! Mən də bu humаnist fikri, məntiqi dəstəkləyirəm və təklif еdirəm ki, 63 yаşdаn yuхаrı, аrtıq, lаzımsız, iqtisаdi qüdrəti оlmаyаn sаdə, «аdаmsız», pеnsiyа аlmаqlаrı ilə büdcəyə külli miqdаrdа ziyаn vurаn аdаmlаrın siyаhısı tutulsun və оnlаrа qаrşı müvаfiq tədbir görülsün. Yеri gəlmişkən, təklifimə qüvvət оlаrаq məlumunuz оlsun ki, Yеni hibrid adalarindaki bir qəbilədə yаşlılаr, ələхsus хəstə, qоcа və qаrılаr diri-diri tоrpаğа bаsdırılırmış. Bаsdırılmаq istəməyən yаşlı аğsаqqаl və аğbirçəklərə isə аilənin üz qаrаsı dеyirlərmiş.\nGörünür bizdə, bəzi bu qəbildən оlаn qərаrlаrı fikirləşib qüvvəyə çıхаrаnlаrın uzаq dа оlsа о qəbiləyə qоhumluqlаrı çаtır.\nАzərbаycаn qаdını, yаrаşıqlı, аğıllı, spirtli içki içməyən, siqаrеt çəkməyən, nаrkоmаn, mаvi оlmаyаn, аncаq gəliri hələ ki, çох аz оlаn kişi, cаvаn ilə gəliri hаl-hаzırdа çох оlаn, аncаq zаy bir аdаmlа аilə qurmаq sеçimi qаrşısındа qаlаndа аdətən ikinciyə üstünlük vеrir. Özü də хаhiş еdirəm, fеminist qаdınlаr о dəqiqə öz nifrət dоlu fikirlərini yuхаrıdа səsələndirdiyim fikrə yönəltməsinlər. Çünki bizdə еlə kişilər də vаr аğıllı qızlаrdаnsа, sеksuаl, imkаnı оlаn qаdınlаrlа аilə qurmаğа dаhа çох mеyllidirlər ki, оnlаrın hеsаbınа yахşı, rаhаt yаşаsınlаr. Özü də bu hаldа аilədə hökm sürən mənfi mənəvi fаktlаrа nоrmаl münаsibət bəsləsinlər. Bütün bunlаrа görə də bеlə qənаətə gəlmək оlаr ki, əgər biz öz аilələrimizdə ədаlətli qаydа-qаnunlаrı tətbiq еdə bilmiriksə, аilədə müsbət аbu-hаvа yаrаtmаğа nаil оlа bilmiriksə və bunа çаlışmırıqsа, bir çох dövlət məsələlərində, nеqаtiv hаllаrdа səhvi təkcə iqtidаrdа yох, özümüzdə də görməliyik, çünki dövlət özü kiçik dövlətlərin – аilələrin tоplusudur. Çохsаylı pis məmurlаr dа, pоlislər, yоl pоlisləri, vеrgi işçiləri və s.ləri, bir sözlə rüşvətхоrlаr, qаnunlаrı tаpdаlаyаnlаr hеç də göydən düşməyiblər, məhz kiminsə аiləsində tərbiyə аlıb vəzifə bаşınа gəliblər. Müхаlifət nümаyəndəsi, əgər fərz еtsək bеlə niyyəti sаfdır, öz еvində аtаsını, qаrdаşını, həyаt yоldаşını və bаşqа yахınını düzgün yоlа, əqidəyə gətirb оnu bаşа sаlа bilmirsə, оndа оnun, bütün səhvləri, prоblеmləri yаlnız iqtidаrdа görməyə nə dərəcədə hаqqı vаr?!\nFevral 15, 2010 - 13:03\nelave hec bir werhe ehtihac qalmayib – sadece, wedevr


08/08/2020 [17:23] - Cəmiyyət - ( 1355 dəfə baxılıb)\nSanki dünən idi... 2008-ci ilin 8 avqustunda bütün gözlər Pekin Yay Olimpiadasının açılışına dikilərkən Azərbaycanın cəmi bir addımlığındakı Gürcüstan separatçı rejimlərə-Cənubi Osetiya və Abxaziyaya qarşı hərbi əməliyyatlara (avqustun 7-dən 8-nə keçən gecə) başladı. Hamı kimi Bakının da gözü Gürcüstana dikildi. Gürcüstan o günlər sadə azərbaycanlı üçün artıq qonşu deyildi, tale ortağı idi... Sanki biz də bu müharibənin bir parçası kimi idik. Qarabağda edəcəyimiz müharibənin Gürcüstanda “məşqi” gedirdi. İçimizdə qəribə bir ümid işığı yaranmışdı...\nGürcüstan ordusunun bölmələri cəmi bir neçə saat ərzində Cənubi Osetiya separatçılarının əsas dayaq məntəqəsi hesab edilən Sxinvalinin böyük bir hissəsinə nəzarəti ələ keçirdi. Bakıda da ürəyimiz atlandı, sanki biz də müharibəyə kökləndik- azad edilən kənd, qəsəbə bizim Qarabağdakı torpaqlarımızın azadlığı kimi idi. Yadımdadır ki, Gürcüstan ordusu Sxinvalini nəzarətə götürəndə dost-tanış bir-birimizə zəng edib təbrik edirdik. Sxinvaliyə Azərbaycanın Stepanakerti kimi baxırdıq. Bizdə də separatçı mərkəzi orda idi axı...Nə yazıq ki, hələ də oradadır axı...\nRusiya prezidenti Dmitri Medvedyev olsa da, əsas qərarları verən baş nazir Vladimir Putin bütün məsuliyyəti qeyri-rəsmi olaraq (çünki Ali Baş Komandan formal da olsa prezident Medvedyev idi) üzərinə götürdü.\nRusiya qoşunları dərhal Gürcüstanı "Cənubi Osetiyaya qarşı aqressiyada" suçladı və 8 avqust tarixində "sülhü təmin etmə" əməliyyatı adı altında havadan, qurudan və dənizdən Gürcüstan ərazisinə genişmiqyaslı hücuma başladı. Rusiya və Cənubi Osetiya qoşunları ilə gürcü qoşunları arasında beş günlük toqquşmalardan sonra gürcülər geri çəkilməyə məcbur oldu. Rus qoşunu isə münaqişə zonası ilə yanaşı, Gürcüstanın digər ərazilərinə də zərbələr endirməyə başladı. Rus qoşunları müharibə ərzində Zuqdidi, Senaki, Poti və Qori kimi gürcü şəhərlərini işğal etdi və atəşkəs razılaşmasına qədər öz nəzarəti altında saxladı.\n12 avqustda Fransanın o zamankı prezidenti Nikola Sarkozinin, digər Avropa dövlət rəhbərlərinin və ABŞ-ın vasitəçiliyi ilə atəşkəs müqaviləsinin imzalanması nəticəsində, XXI əsrdə Avropada ilk müharibə kimi tarixə düşən Gürcüstan-Rusiya hərbi münaqişəsi başa çatdı.\nRusiya avqustun 26-da Cənubi Osetiya və Abxaziyanın “müstəqilliyini tanıdı”. Gürcüstan hökuməti isə buna cavab olaraq Rusiya ilə diplomatik münasibətləri kəsdi. 12 il əvvəlki müharibənin qısa xronologiyası belədir...\nAmma bu, həmin müharibənin yalnız bir neçə dəqiqəsinə sığışdırdığımız tarixdir. Sonralar üzə çıxdı ki, Moskvada Putin Sarkozinin qalstukundan tutub və qışqırıb: “Gedib ona (yəni Saakaşviliyə) deyərsən ki, onu xayalarından asacam”. Putin Sarkozi vasitəsilə Tiflisə 6 maddəlik saziş göndərmişdi. Orada son bənddə Tiflisdən Cənubi Osetiya və Abxaziyanın müstəqilliyinin tanınması barədə alçaldıcı tələb qoyulmuşdu. Saakaşvili rədd cavab verəndə isə Sarkozi “əks halda, günü sabah rus tankları Tiflisdə olacaq, səni də öldürəcəklər” deməsi də tarixə yazılmış həqiqətlərdir.\nSonra nə? Saakaşvili deyib ki, bu söhbətdən sonra dərhal ABŞ prezidenti Corc Buşa zəng edib. “Onunla çox ağır söhbətimiz oldu. Buş tərəddüd keçirirdi, axırda hətta ona səsimi qaldırmalı da oldum. Nəhayət, Buş dedi ki, Putinlə kəskin danışacaq ki, əgər Tiflis üzərinə gəlsə, rus uçaqları vuralacaq, ABŞ-ın 6-cı donanmasını da Qara dənizə yollayacaq”. Nəhayət, son nöqtəni o zamankı prezident Saakaşvili belə xatırlayır: “Yalnız ABŞ-ın bu sərt mövqeyinə görə müharibəni dayandıra bildik”.\nSaakaşvilinin 12 il əvvəl etdiyi provokasiya idi, yoxsa onu Qərb dövlətlərinin liderləri başdan çıxarmışdılar, bu mövzu indiyədək də dartışılır. Amma Saakaşvili bizə belə bir yaxşılıq etdi. Ərazimizi Rusiyanın dəstəyi ilə işğalda saxlayan ermənin hamisi olan Moskvanın mövqeyini ortaya qoydu. Aydın oldu ki, sabah biz də torpaqlarımızı azad etmək istəsək, Kremlin mövqeyi aşağı-yuxarı necə olacaq…\nSon 12 ildə nə Rusiya dəyişib, nə onun hərbi siyasəti. Əksinə, Rusiya daha da aqressiv, daha təcavüzkar siyasəti seçib. Krımın anneksiyasını, Suriyaya ordu yeritməyi yada salmaq kifayətdir.\n2016-cı ildə Qarabağ cəbhəsindəki beşgünlük aprel savaşında Rusiyanın tutduğu mövqe əslində, bizə hələ də tam məlum deyil. Amma bu yaxınlarda rusiyalı hərbi nazir Sergey Şoyqunun aprel savaşı vaxtı Bakıya zənginin müəyyən təfsilatı üzə çıxmışdı. Rusiya “Bakıya qoşunla gəlməz” deyirsizsə, “Moskvadan torpaqlarımızı azad etmək üçün nə vaxtadək ehtiyat edəcəyik?” soruşursuzsa, bunlara birmənalı cavab yoxdur. “Rusiya amilini gözləsək, torpaqlarımızı geri ala bilməyəcəyik” deyənlər varsa, mən onlara dəstəyəm. Ona görə yox ki, reallıq hissini itirmişik, bu da avantüradır. Xeyr, daha dözüm limiti bitib! Adam da Kremldə oturanların yaxasından tutub, “Gürcüstanın ərazi bütüvlüyünə qarşı niyə çıxırdınız, niyə ərazi bötüvlüyünü bərpa etmək istəyən Saaakaşvilini asmaqla, Tiflisi tutmaqla hədələyirdiniz?” soruşmaq istəyirsən. Bəs Qarabağ?\nSoruşulası çox suallar var. Amma biz onlara cavab ala, cavab tapa bilsəydik, yəqin ki, indi Xankəndində oturardıq...


Pilot Rəşad Atakişiyev dəfn edildi - FOTO-YENİLƏNİB | Hafta.az\nPilot Rəşad Atakişiyev dəfn edildi - FOTO-YENİLƏNİB\n11:56 21.08.2019 Müəllif:Tural Turan\nPlana uyğun olaraq gecə vaxtı təlim-məşq uçuşları keçirən zaman qəzaya uğrayan Hərbi Hava Qüvvələrinin MiQ-29 təyyarəsinin pilotu polkovnik-leytenant Rəşad Atakişiyev dəfn edilib.\nHafta.az bildirir ki, R.Atakişiyev II Fəxri xiyabanda torpağa tapşırılıb.\nHafta.az xəbər verir ki, R.Atakişiyevin nəşi II Fəxri xiyabanda torpağa tapşırılacaq.\nMəlumat üçün bildirək ki, iyulun 24-də plana uyğun olaraq gecə vaxtı təlim-məşq uçuşları keçirən zaman qəzaya uğrayan Hərbi Hava Qüvvələrinin MiQ-29 təyyarəsinin pilotu polkovnik-leytenant Atakişiyev Rəşad Saləddin oğlunun nəşi və təyyarənin qalıqları uzun sürən axtarışlardan sonra avqustun 20-də tapılaraq dənizdən çıxarılıb.\n“Rəşadın iki gül balası qaldı. Onlar onun yolunu davam etdirəcəklər”.\nHafta.az-ın xəbərinə görə, bunu bu gün dəfn olunan MiQ-29 təyyarəsinin pilotu Rəşad Atakişiyevin həyat yoldaşı Könül Hüseynova bildirib.\nOnun sözlərinə görə, Rəşadın məğrurluğu, şücaəti güvən verirdi ki, o, sağ-salamat evə, övladlarının yanına qayıdacaq: “Təəssüf ki, xəyallarımız baş tutmadı".\nO bildirib ki, Rəşad mərd, vətənpərvər, gözəl insan idi. "Həyat yoldaşım pak hislərlə yaşayırdı. Balalarım onun adını layiqincə davam etdirəcək və ölkəmizə layiqli, vətənpərvər şəxs kimi yetişəcəklər".\nPilotun həyat yoldaşı axtarış-xilasetmə qruplarının gərgin əməyinin şahidi olduqlarını qeyd edib: "Hava şəraiti onun bu günlərdə tapılmasına imkan verdi. Onlara da təşəkkür edirik".\n12:05 “Real” Ramosla anlaşa bilmir\n11:57 Acun Ilıcalı baba olur - FOTO


Ayxan Abbasov "açdı sandığı, tökdü pambığı" - Ən son idman xəbərləri\n13:49 24 sentyabr 2020\n"Sumqayıt" üçün son mövsüm Premyer Liqada çıxış etdiyi bu 9 ildə ən uğurlusu olaraq, 4-cü yerin sahibi kimi ilk dəfə avrokuboklara vəsiqə qazanmaqla nəticələndi. Avropa Liqasında ölkəmizi təmsil edəcək Ayxan Abbasovun komandası Qəbələ hazırlığını başa vuraraq geri dönüb. Ancaq keçirilən yoxlama matçları sumqayıtlılar üçün uğursuz oldu. "Gənclik şəhəri"nin təmsilçisi keçirdiyi hər 3 oyunda meydanı məğlub tərk etdi. Abbasov toplanışın yekunlarıyla bağlı sualları cavablandırıb.\n- Əlbəttə, çox çətindir. Digər səbətdə olsaydıq belə, demək olmaz ki, asan qələbə qazana bilərdik. Bu fikirlə razı deyiləm. Bu gün hər bir komanda futbol oynayır. Hətta digər ölkə komandaları da istəyirlər ki, Azərbaycan klubları ilə düşsünlər. Çox şey püşkatmadan asılı olacaq. Bir oyun daha məsuliyyətlidir - sığortamız yoxdur. Səfərdə oynamalı olsaq, daha çətin olacaq. Komandaların çoxu evdə daha yaxşı oynayır. Buna baxmayaraq, yaxşı nəticə qazanmağa ümidliyik. Klub olaraq təcrübəmiz artacaq, futbolçularımız Avropa arenasını görəcək. Buna görə sevinirik. "Sumqayıt" 10 ildən sonra avrokuboklarda iştirak edən klublarımız sırasına qoşuldu. Bu faktın özü böyük işdir. Başlanğıc üçün yaxşı haldır. İnşallah, bizim üçün uğurlu püşkatma olar. Orda çətin rəqiblər də çoxdur. Bu haqda püşkatmadan sonra daha dəqiq danışmaq olar.\n- "Sumqayıt" fanatları çox çılğındırlar, komandalarını çox sevirlər. Hazırki durumda isə hər iki komanda azarkeşsiz oynamalı olacaq. Bu səbəbdən evdə ya səfərdə oynamaq fərq edəcək?\n- Evdə oynasaq, üstünlüyümüz çox olar. Azarkeş olsaydı, daha mükəmməl olacaqdı. Sumqayıtda futbol olanda, hər zaman bayram olurdu. Avrokuboklarda isə daha böyük bayram olacaqdı. Bu gün istənilən halda bizə evdə oynamaq sərf edər. Çünki həm daha rahat hazırlaşa bilərik, həm də maddi tərəfdən səfər xərclərinə qənaət etmiş olarıq.\n- Qəbələ toplanışı haqda fikirləriniz nədir? Razı və ya narazı qaldığınız məqamlar hansılardır?\n- Hazırkı vaxtda bu cür toplanış keçmək belə, super idi. Nəzərə alsaq ki, karantin şəraiti ilə bağlı toplanmağımız belə sual altında idi. Qəbələyə gəlməyimiz, buradakı şərait həqiqətən mükəmməl oldu. Buradakı meydançalar, otel yaxşıdır, hər bir şərait var. 16 iyuldan burdaydıq. Bu zaman ərzində əsas olaraq çalışdıq ki, futbolçuların fiziki durumu istədiyimiz səviyyəyə gətirək. Bu yöndə də məşqlərimiz davam edir. Oyunlar keçiririk. Təəssüf doğuran hal da odur ki, heyətimiz tam komplektləşməyib. Bəzi mövqelərdə oyunçular var ki, istərdim bizimlə olsunlar, toplanışı birgə keçək. Buna baxmayaraq, növbəti toplanış Bakıda, yaxud Qəbələdə keçiriləcək və həmin zaman vaxtımız olacaq. Ümumilikdə isə toplanışdan razıyam. Futbolçular istəklidirlər, əzmkardırlar. Hara hazırlaşdığımızı bilirlər. Əvvəlki illərdə Antalya toplanışında olurduq. Orda xarici komandalarla oynamaq əlavə təcrübə qazandırırdı. Burda isə Premyer liqa klubları öz aralarında yoldaşlıq görüşləri keçirdilər. Bu məqamlar heyfsləndirsə də, burdakı şərait də sevindirici oldu. "Qəbələ" klubuna təşəkkür etmək lazımdır ki, bizi də, digər klubları da nə lazımdırsa, təmin etdilər. Klublar burda bir-birinə dəstək oldular. Hazırki pandemiya dönəmində hər kəs məmnun oldu.\n- İlk öncə onu deyim ki, ilyarımdır burdayam, bir sistemimiz var və onunla da çalışırıq. Düzdür, gedən futbolçunu əvəz edəcək geniş heyətimiz yoxdur və buna görə də ayrılan hər oyunçu bizim üçün önəmlidir. Bilirsiniz ki, keçən il də gənclərə üstünlük vermişdik. Burdakı yoldaşlıq oyunlarında da onlara şans veririk və artıq onlar da inkişaf edirlər. Buna baxmayaraq, razı deyiləm ki, hansısa futbolçunun getməyi ilə "Sumqayıt" tam zəifləsin. Ola bilər gətirəcəyimiz futbolçu gedən oyunçudan zəif olar, amma bəlli bir sistemimiz var. Və istəyirik ki, "Sumqayıt" oynayanda, meydanda o sistem görünsün. Bu istiqamətdə də işlərimiz davam edir. Bu gün meydanda 19 yaşlı gənc də olsa, 29 yaşlı milli üzvü də olsa, tələbimiz eynidir. Həmin sistem üzərində çalışırıq. Düzdür, buna da vaxt lazımdır. Hər bir məşqçinin istəyi odur ki, eyni futbolçularla 3-5 il ardıcıl çalışsın. Bu məşqçinin üstünlüyüdür. Bu gün boşluq olan mövqelərimiz var ki, tez bir zamanda transfer edə bilsək, tam da olmasa, 50-60 faiz qoruya bildiyimiz heyətin yanında onlar da daha tez komandaya uyğunlaşa bilərlər. Razıyam ki, transfer üçün gecikirik. Burda da bizdən asılı olmayan səbəblər var. Çalışırıq ki, yaxın zamanda bu çətinliyi də həll edək.\n- Hədəf deyəndə, hansısa yüksək pilləni nəzərdə tutmuram. Çempionat bitəndən sonra klub rəhbərliyi ilə çox söhbətimiz oldu. Həmin vaxt artıq bir çox futbolçu komandanı tərk etmişdi və belədə qarşıma hansısa məqsəd qoymaq düzgün olmazdı. Klub prezidenti Riad Rəfiyevlə peşəkar söhbətimiz oldu. O da ilk öncə mənə dedi ki, klubda qalmağımı istəyir. Mən də komandanın bu durumunda kənara çəkilmək istəmədim. Mənə görə bu, zəiflik olardı. Avroliqa öncəsi gedən futbolçulardan sonra mənim də getməyim və klubun baş məşqçi axtarması, sıfırdan işlərə başlaması düzgün olmazdı. Bütün bunları nəzərə alan Riad Rəfiyev də qarşıma böyük hədəflər qoymadı. Sadəcə olaraq yaxşı, mübariz heyət qurmağımı istədi. Bu gün də deyirik ki, turnir cədvəlindəki hansısa pilləni qarşımıza hədəf qoymamışıq. Gələn il də avrokuboklara getmək kimi bir məqsədimiz yoxdur. Təbii ki, "çempionatda boş-boşuna oynamalıyıq" da deyilməyib. Mübarizə aparacayıq. Bu gün heç bir komanda "meydançaya məğlub olmağa çıxıram" deyə bilməz. Qalib gələndə istər-istəməz həm maddi qazanc olur, həm klubun adı yüksəlir. "Hədəf yoxdur" demək, şablon bir ifadədir, komanda üzərindən stress atmaqdır. İlk "4-lük"də də ola bilərik, "6-lıq"da da. Sadəcə, heyət baxımdan digər klublardan geri qalırıq.\n- Həyatda mənim üçün belə bir amal var ki, əsas start deyil, finişdir. Ola bilər bizdən öncə start verənlər var, amma əsas finişdə hamıdan yaxşı olmaqdır. (sport24.az)


Robert Prosineçki: “İnsanları futbolun gözəl oyun olduğuna inandırmaq lazımdır” » Reyting.az\nRobert Prosineçki: “İnsanları futbolun gözəl oyun olduğuna inandırmaq lazımdır” – Müsahibə\nTarix: 17-10-2017 11:42 | Bölmə: İdman\nMillimizin baş məşqçisi Robert Prosineçki Xorvatiyada "Veçerniy list”in suallarını cavablandırıb.\nReyting.az xəbər verir ki, Robert Prosineçki Xorvatiya millisinin baş məqşçisi olmağa namizəd göstərilməsi ilə bağlı suala cavabında deyib ki, bu barədə o da oxuyub:\n- Xeyr, çox sağ olun. Burada işləmək istəmirəm, çünki onlardan biri deyiləm. Münasibətlərim bəllidir. Mövqeyimi bir saatın içində dəyişə bilmərəm. Hər halda, komanda mundiala vəsiqə qazanmağın bir addımlığındadır. Oyunçular yaxşıdırlar. Yeni baş məşqçi Zlatko Daliç Ukraynaya qalib gəldi və bu şansı haqq etdi. Ona işini tamamlamaq üçün imkan yaradılmalıdır.\n- Türkiyədən təklif varmı?\n- Onlar işimi izləyirlər. Lakin yenə deyirəm: Mən klubda işləmək istərdim. Bizə daha çox iş görmək, irəli getmək lazımdır. Milli komandada 2-3 ayda bir dəfə çalışırsınız. Bu isə daha\n- Sloveniya maraqlı variantdır. Bu ölkədə yaxşı oyun potensialı var. Lakin daha vacib məsələ Sloveniya Futbol İttifaqının tam qurulmasıdır. Orada hər şey var. Sloveniyalılar digər federasiyalar kimi pul verə bilmirlər. Lakin orada dövlətin gördüyü işləri bəyənirəm.\n- Mən Xorvatiya Futbol İttifaqını bura qatmaq istəməzdim. Ətrafımızda pis ab-hava var. Milli komanda daim böyük cərgələrdədir, klubları Çempionlar Liqası və Avropa Liqasında iddialıdır. Amma insanlar axmaq deyil, onlar nələrin baş verdiyini, kimin qaçdığını, kimin futbol oynadığını bilirlər. Lakin bu da bizim cəmiyyətdəki iqlimin bir hissəsidir. İnsanlar Xorvatiyanı tərk etdikdə sevinirlər. Bu isə pis haldır.\n- Yenidən başlamaq lazımdır. Ləkəsiz, karyeraları ərzində nə isə etmiş insanlar gəlməlidirlər. İnsanlara futbolun gözəl, təmiz oyun olduğuna inandırmaq lazımdır. Amma təəssüf ki, belə insanları görmürəm (Mənbə: Report).